
No ta importa color politico Awe nos ta marcha pa nos isla, pa nos sernan keri, 
pa esnan cu no t'ey mas, pa husticia y pa un futuro sigur. AWE NOS TA HUNTO PA NOS PAIS. 
Join nos pa 4pm na Postkantoor, Oranjestad.Ruta: Direccion Cocoliche 



Awe ta net 26 aña cu 
Hooiberg a bin abao 

DESPUES di un yobida torencial cu a cuminsa den anochi di 12 di october y a sigui 
den oranan di madruga dia 13, den oranan di madruga a surgi un mud-slide, cu a bin 
abao, bay riba un cas, unda un señora a bin fayece, sin por a salb’e. Den e bahada aki, 
un cacho tambe di e famia a muri. 

Ningun hende por a pensa cu un dia parti di Hooiberg lo por bin abao, pero esey a 
sosode 26 aña pasa. 

Awe 13 di october, cu ta Dia di La Birgen di Fatima. Maske e tempo ey, a bisa cu DOW 
lo studia pa wak p’esaki no ripiti, pero te awe nada a tuma lugar. Ta di spera cu no tin 

mas malo tempo ta pasa riba nos isla y cu La Birgen di Alto Vista cuida nos isla. 


Ta wordo traha duro pa resolve caso di Wayaca 

in indicacion cu tin mas hende 
envolvi den e caso aki 


Cu a laga e sra. Chines morto y 
tin un persona herida 

MINISTERIO Publico a in- 
forma ayera tardi cu relaciona cu 
e investigacion di e atraco di dia- 
mars 13 di September ultimo den 
un cas na Wayaca, lo siguiente. 

E investigacion ta wordo hiba pa 
un ekipo special di Recherche, cu 
ta bao guia di un Fiscal di Minis- 
terio Publico. 

E equipo di TGO aki (Team Grootschalig 
Onderzoek) ta keto bay trahando riba 
forza máximo. 

Husticia a hasta laga trece un experto for 
di exterior pa haci investigacion tecnico 
riba telefonnan. 

Ta existi indicacionnan fuerte cu un di e 
dos sospechosonan cu a wordo deteni, 
t’esun cu a los e tironan. 

Tambe tin indicaciónnan cu e persona cu 
a tira, no a actua su so. Pesey cu tanten, 
e otro sospechoso ta wordo investiga pa 
complicidad. 

E investigacion a hiba alabez na detencion 
di un bendedor di arma di candela. No ta 
existi te awor ningun indicacion cu e so- 
spechoso aki lo ta envolvi den e plannan 
p’e atraco. 


Huez-Comisario a dicidi tocante detencion 
di tur tres sospechoso. 

E investigacion no ta cla ainda. 

E equipo ta bezig cu scucha varios testigo, 
en especial pa haya mas claridad tocante e 
motibo di e atraco. Ta trata di un caso hopi 
serio, den cual a cay un morto y un herido. 
Ministerio Publico y Cuerpo Policial di 
Aruba ta hopi satisfecho cu e cooperación, 
cu te awor a hiba na resultadonan rapido 
y bon. 

Andin Bikker di PDR a laga sa cu 

Algun discurso na reapertura di refineria a laga hopi hende preocupa 

PDR lo keda vigila esaki 


ANDIN Bikker di PDR sigur ta sostene re-apertura di e refineria. Esaki 
a keda demostra den reunionnan di Parlamento. 

Pero Andin Bikker no por sconde su preocupacion mescos tambe di 
varios hende na Aruba, despues di tene e diferente discursonan cu 
tabatin diabierne ultimo. 

No cu e kier menciona nomber, pasobra tur hende cu a sigui e ceremo- 
nia y a lesa corantnan por sa cu tin algun declaracion haci cu ta lanta 
preocupacion. 

Andin Bikker ta splica cu por a sinti hasta algun declaracion politico di 
parti di e invitadonan. 

Abolbe tende cu pronto lo cuminsa nabega un ferry entre e islanan aki 
banda y Venezuela. Esaki no tin nada di haci cu e ferry cu Andin Bikker 
ta sostene pa nabega entre e islanan aki banda y pa despues Isla Riba. 

Tin un invitado, hasta a papia di estrecha lazonan mas ainda, cu e pais 
di Revolucion Bolivariana, cu Aruba no kier tin nada di haci cu nan. Lo 
contrario, awor mes tin un escases di fruta y berdura, pasobra Nicolas 
Maduro a dicidi cu no ta exporta nada mas y tur esaki mester keda pa 
su hendenan. 

Unda e solidarismo a keda, despues di tende asina bunita palabra na 
re-apertura di nos refineria. 

Aruba ta mira e refineria aki, como un negoshi, cu e ta wordo gelease cu 
CITGO, cu sigur ta na beneficio tambe di e pais bisiña, pero e relacion 
aki no tin nada di haci cu ideologia politico. 

Pesey e discursonan mester keda na nivel profesional, pasobra ta lease 
lo lease e refineria. 

Tabatin speech di indole politico, cu ta lanta preocupacion, segun 
Andin Bikker. 


Tin persona cu ta teme pa nan trabao, pasobra por a ripara cu Gobierno 
ta papia hopi cos, pero no ta comparti esaki cu Parlamento. Pesey PDR 
ta keda vigilante pa un rato, y a haci apelacion na Gobierno, pa no mete 
den politica di e hermana pais. 

Gobierno di Aruba ta den estado di alerta, pero nos ta keda respeta 
sobernania di tur pais. 



Mescos cu na Aruba 

Abogadonan na St. Maarten no ta traha Pro-Deo mas pa 900 florin pa caso 


PHILIPSBURG - Más y más abogado na Sint Maarten a jóin abogado 
Geert Hatzmann, kende a rebeldiá contra e pago cu nan ta haña serca 
Gobierno pa atendé casonan Pro Deo caminda e cliente no por paga. 
Gobierno ta paga abogadonan 900 florin pa cada caso cu nan atendé 
pa un cliente cu no por paga, pero pa colmo Gobierno ta paga tur laat 
cu tin. 

Pa pone un fin ne situacion aki e abogado a canta welga y den esaki 
el a haña apoyo di su coleganan Shaira Bommel y Sjamira Roseburg, 
kendenan a join e welga entrante ayera. 

Siman pasá diarazon abogado Hatzmann a anunciá su desicion den 
Corte. 

Nan a studia tur aspecto y a tene cuenta cu trabou di Huez-Comisario, 
pero te aki nan a yega. 

E welga di e abogadonan lo sigi te dia Minister di Husticia Kirindongo 
comprométe su mes pa laga paga pa casonan cu e abogadonan a haci 
den pasado, pero pa cual nan no a haña pago ainda. 


Nan kier pago pa tur caso cu nan a haci te cu juli ultimo. 

Presidente di Comishon di Abogadonan Penal, mr. Cor Merx ta respaldá 
e abogadonan den esaki. 

E abogadonan a canta welga pa fórsa Gobierno paga cuentanan atrasá 
y caminda nan a defendé criminalnan cu no por paga un abogado. 
Aparte di pago atrasá nan kier aumento di e tarifa, pasobra ultimo biaha 
cu a adaptá e tarifa tabata na 1993. 

Esey ta nifica cu entrante ayera criminalnan cu no por paga no tin 
abogado y nan casonan no por sigi den Corte. 

Casonan criminal na Saba y Sint Maarten si nan lo sigui atendé. E welga 
lo caba asina cu Gobierno paga cuentanan atrasá. 

E asosiacion di abogadonan ta apoyá e welga completamente. 

E abogadonan ademas ta mal fadá cu ta paga nan 900 florin pa casonan 
cu ta tuma hopi tempo. 

Si Gobierno no reaccioná, abogadonan lo canta wélga general otro 
siman. 

Di acuerdo cu Evelyn Wever-Croes (MEP): 

Presidente di Parlamento ta neglicia su personal 
y ta permiti AVP ataca personal di Parlamento 


PARLAMENTO a trata e presupuesto di Parlamento pa 2017. Lider di 
MEP Evelyn Wever-Croes den su discurso a papia di e capital humano, 
e personal di Parlamento cu ta dedica alma y cuerpo na e trabou. Algun 
pa masha hopi aña di nan bida. 

Lider di MEP a pidi Presidente di Parlamento atencion pa e maneho 
di personal. 

Mester traha riba functie beschrij vingen pa e funcionnan y no mag ripiti 
cu un miembro di personal cu a cumpli 25 aña di servicio, su jubileum 
a wordo lubida. 

“Lamentabel tabata cu mientras cu di parti di MEP tabata pidi atencion 
positivo pa e personal, di parti di AVP a ataca y ofende e personal. 

Na un forma baho, Desiree Croes a acusa personal di Parlamento di 
a atak’e riba Facebook y di saca informacion confidencial. Esaki ta un 
acusacion hopi grave. 

Pero sra. Desiree Croes no kier a duna mas concreto ta ken ni kico 
exactamente a wordo bisa. 

Cu esey e ta pone un mancha inhusto riba henter e personal di Parla- 
mento”, Evelyn Wever-Croes a splica. 

Lider di MEP a exigi mas respet pa e personal y pa sra Desiree Croes bisa 
exactamente kico e acusacion ta y si e no haci’e e mester pidi disculpa 
na e personal di Parlamento. 

Lamentablemente e no a haci esaki pero mas lamentabel ta cu e Presi- 
dente di Parlamento sra. Mervin Wyatt-Ras no a sali na defensa di e 
personal di Parlamento. 

“Un sucedido lamentabel, pero cu no por keda asina. Desiree Croes ta 
kere cu ora e tin e microfono e por ofende ken cu e kier sin base y sin 
prueba. Hopi biaha hasta e ta gaña. 


E no por sigui haci esey y mancha integridad di tur trahador di Parla- 
mento. 

P’esey mesora mi a exigi un reunion interno di e lidernan di fraccion 
pa atende cu e tema aki. Ora bo haci un acusacion bo mester para den 
bo sa partido cu curashi y bin cu prueba. 

Djis susha nomber di hende ta shisheria”, asina lider di MEP Evelyn 
Wever-Croes a duna di conoce. 



Como prevencion di abuso 

1.041 mucha di Kleuter ta bay conoce nan derechonan cu programa #ST0PAW0 2016 


DIARANSON director di Bureau Sostenemi, 
Daphne Tecklenburg a haci un bishita di trabou 
cerca Minister di Asuntonan Social, Hubentud 
y Trabou, drs. Paul Croes pa brinda un actuali- 
sacion rib’e proyecto cu e mandatario a inicia 
bek na 2014. 

Edicion 2016 ta conta cu un total di 1.041 mu- 
cha di Klueterschool participando cu ta dobel 
e cantidad cu tabatin aña pasa. 

“Nos ta kere cu un mucha mientras mas ho- 
ben e sa kico ta su derecho, mas miho e por 
aplica esakinan ora e ta lanta; y despues ora 
e bira mayor, e sa ki derecho su yiu ta goza di 
dj’e tambe,” asina e director di e fundacion a 
comenta. 

Despues cu e evento a keda lansa oficialmente 
dia 14 di september ultimo, a haya reaccion di 


mas scol, cual sigur ta un satisfaccion pa Bu- 
reau Sostenemi y Fundacion Respetami como 
esnan cu ta ehecuta e proyecto. 

Actualmente si no por tuma mas inscripcion 
ya cu e 20 klas cu ta participando ya ta den e 
fase di preparacion pa fecha final cu ta dia 18 
di november proximo. 

E fecha aki ta dos dia adelanta di e Dia Inter- 
nacional di Derecho di Mucha, pa motibo cu e 
aña aki ta cay riba un diadomingo. 

Cada klas a wordo instrui pa scoge un derecho 
for di e 20 cu ta aparece rib’e poster di Fun- 
dacion Pa Nos Muchanan, ya cu esaki “ta e 
derechonan cu mas ta yega na e mucha di 
biaha”, segun Tecklenberg. 

E Tratato International di Derecho di Mucha 
mes ta consisti di 48 diferente derecho. 


Awo hunto cu nan meneer of juffrouw di scol, 
ta bay traha riba loke nan a scoge, sea pa me- 
dio di un cantica of un obra di man. Un cos cu 
ta e proyecto ta pidi ta pa henter e klas wordo 
envolvi. 

Bcm caba cu 


Evelyn Wever-Croes: 

abuso sexual awor 


LIDERdi MEP sra. Evelyn Wever-Croes a reacciona riba e noticia cu a 
shockhenter comunidad di e homber cu a abusa sexualmente di un mu- 
cha, cu ta un tema cu ta causando bastante dolor den nos comunidad. 
“Mi ta puntra mi mes cuanto mucha nos por a scapa si e ley cu MEP a 
traha a drenta na vigor 6 aña pasa. Cada mucha cu wordo viola ta un 
di mas. 

Cada mucha ta wak na nos como adulto pa nos proteh’e y defend’e nan. 
Pa nos percura pa nan no pasa dolor y abuso. Y nos tur como adulto 
mester sinti berguensa ora un mucha wordo viola. Y nos mester sinti 
rabia cu nos a permiti esaki pasa” sra. Wever-Croes ta bisa. 

Na aña 2010 un mama balente a bin Parlamento y a pidi pa cambia e 
leynan y bin cu castigonan mas severo. 

Partido MEP a scucha e mama aki y mesora nos a actua. Dia 21 di 
april di aña 2010 mas di 6 aña pasa, fraccion di MEP, e tempo ey con- 
sistiendo di sr. Eddy Briesen, sra. Marisol Lopez-Tromp, sra. Xiomara 
Ruiz-Maduro, sr. Booshi Wever, sra. Mervin Wyatt Ras y mi persona, 
a entrega un ley di iniciativa cu tabatin dos meta: 

(1) Bin cu castigo minimo den caso di abuso sexual, y 

(2) Amplia e periodo cu un hecho asina ta caduca (verjaringstermijn). 

VERJARINGSTERMIJN 

E motibo pa amplia e “verjaringstermijn” ta pasobra un mucha hopi 
biaha no ta bisa nada na su mayornan cu nan a wordo viola of e may- 
ornan ta tapa e hecho aki. 

Y hopi biaha ta te ora e mucha bira adulto, e ta haya e curashi pa bay 
denuncia e hecho pero e ora ya e hecho a caduca. Pesey mester haci e 
periodo aki mas largo. 

CASTIGO MINIMO 

E motibo pa bin cu castigo minimo ta, pasobra nos sa cu castigo maximo 
no ta suficiente Nos sa cu nos mester yuda nos Huesnan cu castigonan 
mas severo. Pasobra nan so no por bin cu castigonan severo. 

E motibo cu no ta yega castigo halto ta, pasobra no tin prueba cu ta 
wordo bon acumula. E castigo maximo di 16 aña nunca a wordo im- 
pone, maximo cu un Hues a yega di pone ta 5 aña! 

PROBLEMA TA PA CUMULA PRUEBA 

Sra. Evelyn Wever-Croes ta splica cu e proceso entre e momento cu un 
victima bay denuncia un hecho di abuso y e momento cu husticia haya 
prueba, no ta cana bon den tur caso. 

“Esaki a pasa aña pasa cu e mesun persona envolvi den e caso di viola- 
cion di dialuna anochi cu a shock henter nos comunidad. 

E persona aki aña pasa caba lo a wordo gara den algo asina. Pero a 
wordo laga den libertad pa falta di prueba. Y e persona aki a sigui 
desgracia bida di mucha. 

Nos sistema di acumula prueba no ta yuda nos p’e malhechornan aki 
haya castigo maximo, y nos mester yuda nos Huesnan cu castigonan 
minimo p’asina por lo menos tur abusador sexual sa di adelanta cu 
si nan mishi cu mucha, nan tin un cantidad di aña minimo cu nan ta 
keda cera. 

Y mientras nan ta cumpliendo cu nan castigo, por traha cu nan y duna 
nan e yudansa y atencion profesional cu nan tin mester. 


TRAYECTORIA DI E LEY 

“E ley aki cu MEP a entrega na april di 2010 ainda no a haya oido. 
Nos a mande pa Raad van Advies y Raad van Advies a manda nos su 
contesta na juli di 2010. 

Y a duna algun sugerencia pa cambio cual a wordo haci tambe di biaha. 
Pero Raad van Advies a bisa cu nan no por haci loke nan ta yama e 
“rechtmatigheid of doelmatigheid toets” pa motibo cu MEP no a pone 
den e ley kico Gobierno di AVP kier y ta para pe. 

Y sin esaki Raad van Advies no por control’e. Y aki ta caminda cu tur 
cos a keda pega”. 

“Na september 2010 nos a manda un carta pa Prome Minister Mike 
Eman unda nos a pidi’e p’e informa nos kico Gobierno ta para pe. 
Pero nunca nos a haya un contesta. Despues nos a acerca Minister di 
Husticia y tambe Minister Michelle Hooiboer pa duna nos e informacion 
di locual Gobierno ta para pe pa asina nos por finalisa e ley. 

Pero lamentablemente despues di 6 aña, ainda Gobierno no a reacciona 
pa haci posibel pa e ley aki pasa. 

Y tanten cu Gobierno no reacciona, nos no por traha e nader verslag y 
e ley no por sigui cana su caminda. 

Na mas di un ocacion, Gobierno di AVP a mustra cu e no tin interes pa 
atende cu e tema aki. Esaki ta yena mi cu un indignacion y un frustracion 
enorme cu Parlamento ta wordo stroba den su trabou djis pasobra 12 
Parlamentario di AVP no kier duna nan cooperacion. 

Pesey, awor cu Gobierno no kier tuma accion, Parlamento ta wordo 
stroba pa 12 Parlamentario pa tuma accion, awor ta pueblo so por papia. 
Ban lanta nos tur hunto y demostra cu esaki no por. Ta basta cu abuso 
sexual di mucha. Aruba mester demostra cu nos mester stima nos 
muchanan y proteha y defende nan di abusadornan sexual. 

Y tur abusador di nos muchanan mester bay sera pa hopi tempo”, sra. 
Evelyn Wever-Croes ta termina bisando. 

Andin Bikker tocante e marcha di awe tardi: 

Pueblo ta desprotegi y 
Minister di Husticia no tin 
plan pa combati criminalidad 



ABO TIN PREGUNTA AINDA 
TOCANTE E LEY Dl PENSIOEN? 


E luna cu a pasa nos a trata e multiple beneficionan di e ley di pensioen. Por spaar pa viejes, 
doño di trabou ta contribui cu un parti di e prima y no ta paga belasting ariba niun inversion di 
prima. Di un sondeo a resulta cu e ley a wordo bon implementa den companianan, pero sigur 
tambe tin espacio pa mehora. 

E resultadonan di mas importante ta: 

- Companianan tin obligacion di regla pensioen pa tur empleado cu: 

* ta riba 18 aña di edad; 

* ta registra na Censo; 

* tin un contract di empleo cu e compania. 


LEY Dl PENSIOEN NO TA REGLA AINDA? 

Tuma contacto mesora cu un compania di seguro di pensioen! 


- Companianan mesterta up-to-date cu informacion di personal. 

* empleado nobo mester wordo registra mesora cu e temporada di prueba termina; 

* empleadonan cu tuma retiro, mester wordo retira mesora for di e registro; 

* cambionan di salario mester wordo comunica mesora na e asegurador di pensioen. 


TIN DUDA Sl TA UP-TO-DATE CU 
INFORMACION Dl PERSONAL? 

Tuma contacto mesora cu bo asegurador di pensioen! 


- Companianan mester paga primanan di pensioen mesora. 

* percura cu no ta mas di tres luna atrasa cu pago; 

* den caso cu un compania ta atrasa mas cu tres luna cu pago e asegurador di pensioen ta 
obliga pa comunica esaki na e empleadonan; 

* den caso cu e primanan ta keda sin wordo paga e polisenan ta bira liber di prima. 


TIN DUDA Sl TA UP-TO-DATE CU PAGONAN? 

Tuma contacto mesora cu bo asegurador di pensioen! 


Ta posibel cu tin algun otro pregunta tocante e ley di pensioen. 
Check e pagina di Facebook: 
www.facebook.com/iaaruba.org/ 
of tuma contacto cu bo compania di seguro di pensioen: 


ennia 



Guardian Group 

ANDIN Bikker, lider di Partido Democracia Real, a 
manda un mensahe pa Minister di Husticia, mr. drs. 
Arthur Dowers, kende tin 8 aña den gobernacion y 
por busca cifra di criminalidad den Oficina Central di 
Estadistica. 

E Parlamentario a bisa cu den su concepto “blow riba 
caya” si ta yuda. 

Andin Bikker a recorda cu PDR a bin cu Peter Tarlow, 
un profesor cu no solamente ta wordo consulta tocante 
e tema di combatimento di criminalidad, pero di teror- 
ismo tambe, cu ta un grado un tiki mas leu unda cu bo 
mester infiltra basicamente pa wak ta ken t’e sernan, 
pues e persona cu tin mal intencion. 

E bottom-line ta cu PDR si tin un plan pa combati 
criminalidad. 

“E Minister aki mi no sa cuanto aña den Parlamento mi 
a pidi’e pa un plan, mi kier sa dos aña pasa el a manda 
un plan masha vago na Parlamento, pero en todo caso 
e plan ey no ta funcionando” segun Andin Bikker. 
Hecho ta cu nos pueblo ta desprotegi y cu e persona aki 
den cualkier otro democracia Parlamentario, mester a 
saca su conclusion caba, Andin Bikker a bisa. 

Si esaki t’e tradicion cu Aruba ta bay sea cual ta e sig- 
natura cu ta sinta, cu nan ta keda proteha nan Minis- 
ternan, en todo caso nos no ta partipe di dje y nos no 
kier ta participe di dje tampoco. 

“E otro aña ta eleccion. Nos ta bay manifestacion aki 
y e otro aña poco, poco, hasta piedra lo skeiro di cada 
droppel. 

AVP den demostracion contra BBO a bolter baricada, 
etc., y despues abay eleccion cu eseyy kico t’e resultado 
2009? 12 asiento! 

Dus, ora un cos ta biba den pueblo kerebo cu pueblo sa 
buscabo ora di eleccion y e hecho ta cu pueblo ta fada, 
cu e ta desprotegi, y AVP tin cu carga el consecuencia 
di esaki”, Andin Bikker a bisa. 

Bikker ta haya cu ora Minister ta bisa cu e no por divul- 
ga publicamente e plan, esaki ta un excuse, ta ridiculez. 

Pero si e plan ta secreto mes, pero e ta funciona, e lo 
no tabatey sinta papiando di e tema aki. Segun Andin 
Bikker, Minister ta manera un mago cu ta saca coneshi 
for di sombre pa proteha su mes. 

Vacancy Secretary 

EY is a global leader in Assurance, Tax, Transactions 
and Advisory services. Our family of over 230,000 
professionals are united by our shared values, which 
inspire us and guide us to do the right thing. EY 
is committed to doing its part in building a better 
working world for our people, for our clients and for 
our communities. 

Recruiting, developing and retaining top talent is at 
the heart of our organization. We create a workplace 
that encourages collaboration and flexibility so the 
great people who form our teams can truly excel. We 
are looking for more exceptional people to join our 
high performing team in Aruba. 

► Corporate Secretary 

A professional with between 1 - 3 years' experience as 
a management assistant or equivalent. As a corporate 
secretary you will assist management in the broadest 
sense of the word with secretarial and support work. 
You will work as a team to support the whole company. 

Required education and qualities for secretary: 

► You have at least an MBO level 4 education 

► Ability to coordinate meetings, video and 
conference calls and do the necessary follow ups 
and circulation of agenda and handouts 


► Very proficient in writing skills and grammar 
to proofread written communication (reports, 
proposals, presentations, minutes of meetings, 
compose e-mails etc) 

► Provide administrative support with time and 
expense reports, billings, travel and other key 
administrative duties 

► Effectively use and act as a knowledge resource 
in the firm’s core technology applications (MS 
Word, Excel, PowerPoint, Outlook and calendar 
management) 

► Good organizational skills and ability to multi- 
task and manage several projects in a fast paced 
environment 

► Mature candidate with positive attitude and 
flexible when required to meet deadlines 

► Excellent interpersonal skills; ability to deal with 
varying managerial styles to get results; be a team 
player 

Are you up for the challenge? 

Please send an e-mail with your application letter and 

CV to our HR Manager, Sacha Griffith, 

sacha.griffith@an.ey.com. For questions you can also 

contact us at +5999 430 5052. 


“NOS pueblo ta bibando den angustia, den panico y 
cu miedo y pami esaki ta inaceptabel. No por t’asina 
cu nos dushi Aruba a para bira asina aki caminda den 
tur skina ta sinti e inseguridad. 

Fin di siman un pareha anciano a wordo atraca y 
maltrata den nan propio cas caminda atracadornan 
a bay cu 2000 florin for di nan. 

Siman ta habri y awor ta empleadonan publico nan 
bida ta wordo poni na peliger. Un atraco of intento 
di atraco a tuma lugar na hulpbestuurskantoor Santa 
Cruz caminda arma di candela a wordo usa y atra- 
cadornan a los 4 tiro cu por tabata tin consecuencia 
fatal. Na palabra, Dangui Oduber di fraccion di MEP. 

“Nos pais a bira un wild wild west caminda arma di 
candela a bira manera celular. Nos ta lamenta cu 
nos ta biba den un sociedad caminda criminalidad ta 
domina. Enbez cu Gobierno tuma acciony haci algo 
nan ta bisa pueblo cu ainda awa no a pasa hariña. 
Kico mas mester pasa pa Minister Dowers y Prome 
Minister Mike Eman lanta for di soño y cuminsa tuma 
accion. Sin seguridad NO tin trankilidad. 

Nos pueblo kier trankilidad, nos pueblo kier bay 
drumi anochi sin preocupacion cu nan ta wordo 
horta of atraca den nan propio cas. 

Comerciantenan kier seguridad cu nan negoshi no ta 
wordo horta of atraca. Awor te hasta empleadonan 
publico mester mas seguridad. 

Simplemente mi no ta reconce mi pais mas. E ola di 
criminalidad ta dominando nos pais den momen- 
tonan aki. 

Nos ta sinti cu Gobierno mester tuma accion inmedi- 
ato pa por garantiza nos pueblo e trankilidad. 

Canando den bario y scuchando e pueblo bo ta sinti 
e angustia cu e pueblo ta biba aden. 

Mayoria habitante ta bisa cu nan mester a tuma me- 
dida di seguridad, pasobra nan no ta sinti nan mes 
sigur mas den nan propio cas. 

Sea nan mester a inverti den camera di seguridad, 
sea de alarma di cas of busca cachonan pa cuida nan 
cas y nan famia. 

E situacion ta uno hopi serio y enbez cu Minister 
Dowers ta asumi su responsabilidad e ta culpa mun- 
do henter pa su incapacidad pa brinda nos pueblo e 
trankilidad cu tanto ta boga pe. 

Awe 13 di october 2016 comerciante, sindicato, y 
partidonan politico di oposicion a uni y tur pa un 
causa husto, nos seguridad. 

Criminalidad no conoce color politico. Ora un atra- 
cador of un ladrona drenta un cas of un negoshi e 
NO lo wak di ki color politico bo ta. 

Ban hunto como ciudadanonan di e pais aki marcha 
contra criminalidad awe 13 di october. saliendo for 
di Postkantoor na Playa y exigi di Gobierno, nos 
trankilidad”, Dangui Oduber a finalisa. 

B&P/ Interface Aruba a presenta Curso Ley di Trabou den Practica na Aruba 



ritiftfcii 


RECIENTEMENTE, B&P/ Interface Aruba 
Training & Consultancy a haci entrega di cer- 
tificado na 14 cursista cu a participa na e curso 
“Ley di Trabou den Practica na Aruba”. 

E curso aki a wordo desaroya specialmente 
pa duna mas splicacion rib’e tereno di Ley di 
Trabou y con esaki ta funciona den practica. 
E curso tabatin un duracion di 18 ora, reparti 
den 6 siman. 

Un bon conocemiento di e Ley di Trabou ta 
di suma importancia ora cu bo ta doño di un 
empresa of tin un funcion den e departamento 


di Human Resources of como Manager di un 
compania. 

Tanto pa e compania y tambe pa e emplead- 
onan no sali perhudica ta importante pa tin 
un bon conocemiento di e Ley di Trabou. Ta 
importante pa sa kico bo mester tene cuenta 
cu ne na momento di e. o. retiro di empleado. 
E docente encarga cu e curso aki ta un di nos 
expertonan local rib’e tereno aki, sr. Enrique 
(Tito) de Cuba. 

E participantenan di e curso di Ley di Trabou cu 


a ricibi certificado ta: Aldwin Donata, Shalini 
Vishnudatt, Johena Carty, Sahira Janine Kelly, 
Meredith Wouters, Margarita Maduro, Jona- 
tan Rasmijn (no ta riba foto), Vanessa van 
der Veldt-Tjoa, Angelique Wout, Rhowena 
Jacobs, Alonsio Julio Geerman, Tasha Tromp, 
Frederick J.C. Beaujon, Tessely Koolman (no 
ta rib’e foto). 

E foto ta islustra: docente Tito de Cuba, cu e 
participantenan. Un palabra di felicitacion ta 
bay na tur cursista cu a termina e curso aki cu 
exito. 


General insurance . Life insurance . Pensions myguardiangroup.com 

'Un comprobante cu ta na bida' 

Como pensionado di Guardian Group Fatum nos lo aprecia 
di por ricibi un prueba cu bo persona ta na bida pa asina 
nos por sigui efectua e pagonan di bo pensioen. Bo persona 
por pasa na Censo of Hulpbestuurskantoor den bo bario y 
pidi un 'Attestatie de Vita' y manda esaki pa nos of por 
pasa personalmente na oficina di Guardian Group pa yena 
un formulario como comprobante cu ta na bida. Por fabor no 
lubida di trece un identificacion valido. Si nos no ricibi ningun 
reaccion di bo persona prome cu 1 di november 2016 nos 
lo haya nos obliga di pospone bo pago di pensioen. 

E anuncio aki ta valido tambe pa tur pensionado cu a entrega 
un Attestatie de Vita prome cu 1 di mei ultimo. 

Si acaso bo persona no por pasa na nos oficina of tin mas 
pregunta por fabor tuma contacto cu nos departamento di 
Pensioen na Guardian Group, telefon 528-3146 



Guardian Group Nve easy 

Fatum 



AWEMAINTA 
TIIRIMA DEN 
II 



/ I 


Registra awo! 


Manda bo e-mail na 
noticia@awemainta.com 

Parlamentario Ady Thijssen cu mensahe skerpi pa su fraccion 

No ta cantidad ta conta, pero e calidad di esnan cu tey 


JZ 




Resort 


niin 

HOLIDAYINN RESORT ARUBAAN AFFILIATE OF 
INERCONTINENTAL HOTELSGROUPSEEKS 
APPLICANTS FORTHE FOLLOWING POSITION: 

FRONT OFFICE MANAGER 


We are searching for an energetic and professional Hotelier who will have the 
responsibility to lead and oversee all areas of the Front Office department of our 
Resort. 

This individual will collaborate with the other departments to provide our guests an 
exceptional vacation experience, ensuring that the front office team creates 
memorable vacation memories for our guests through friendly, efficient and prompt 
service, professional attention and personal guest recognition. This individual will 
be able to lead and develop associates to run a high quality operation by 
effectively coaching, developing and mentoring our associates to insure our 
team-members have the necessary self-confidence and knowledge in their 
primary job and also of our entire resort facilities and programs to consistently 
continue obtaining excellent guest satisfaction and reviews. 

Top notch communication skills, highly organized and the ability to manage time 
with work, as well as being a self-starter are some of the attributes we are seeking 
in a highly dedicated professional aspiring to grow with a global Lodging company. 

A Bachelor’s degree or equivalent in Hotel Management, plus 3 years of Front 
Office/Guest Service experience including management experience is required. 
Proficient with word, excel, power point and able to make presentations. 
Multi-lingual, with a minimum level of professional proficiency in English & 

Spanish. 

If this sounds like the opportunity you been searching for please apply by sending 
yourfull CV to Hirahr.applications@IHG.com 


DURANTE di e reunion riba crimi- 
nalidad cu a wordo yama siman pasa 
cu caracter di urgencia pa lider di frac- 
cion di MEP, Evelyn Wever Croes, lider 
di Democracia Real, Andin Bikker y e 
independiente Mariso Lopez Tromp, 
surgi desaroyonan cu a laga hopi pre- 
gunta atras, si lo tin un division serio 
den partido MEP. 

Ningun di e tres personanan ariba 
menciona cu a firma e peticion p’e 
reunion cu Minister di Husticia Arthur 
Dowers, a duna acto di presencia ya cu 
nan tur tabata den exterior durante 
un periodo cu Parlamento no tabata 
di vacacion. 

Na inicio di e reunion fraccion di MEP 
cu ta consisti di 7 miembro, solamente 
dos a atende e reunion riba crimi- 
nalidad cu ta Ady Thijssen y Dangui 
Oduber, mientras cu mas laat a yega 
Chris Romero. 

E impresion cu lo tin algo cu no ta 
bayendo bon den fraccion di MEP a 
bin dilanti ora cu dado momento e 
‘veterano’ Ady Thijssen a mustra cu 
no ta problema cu fraccion di MEP 
ta limita na dos persona, ya cu pa su 
persona ta “calidad” ta loke ta conta y 
no cantidad. 

Un remarca cu a mustra un mensahe 
den direccion di su propio coleganan 
di partido cu no tabata presente den e 
sala caminda Ady Thijssen lo a referi 


na nan ausencia for di e reunion, y cu 
e calidad di e fraccion si ta presente 
den persona di Oduber y su persona. 
E situacion aki cu lo tin disgusto den 
e fraccion a crece dialuna ora cu du- 
rante di e reunion pa trata e ley di 
huurmento di un edificio di Monumen- 
tenfonds, Ady Thijssen, kende tabata 
algun momento prome na Parlamento, 
a bandona e edificio y no a atende e 
reunion hunto cu su otro coleganan, 
sin duna un splicacion pa su ausencia. 

Durante di e reunion fraccion di MEP 
tabata consisti di mas miembro, pero e 
ausencia di Chris Romero tabata nota- 
bel y aki tambe e impresion a ser crea 
cu e no a atende e reunion sabiendo cu 
su fraccion a dicidi di vota contra di un 
proyecto pa San Nicolas. 

Glenbert Croes, kende si a duna acto di 
presencia net prome cu votacion tam- 
be a bandona e reunion y aki tambe 
tur hende a pensa cu Glenbert no ta di 
acuerdo cu su fraccion pa vota contra 
di un proyecto pa yuda den desaroyo 
di San Nicolas, pa converti e ciudad aki 
den un centro cultural. 

Desaroyonan cu ta aumenta e preocu- 
pacion den sostenedornan di e partido 
geel caminda despues cu fraccion di 
MEP ya caba a wordo cuestiona luna 
pasa ora cu fraccion di MEP a dicidi 
di sostene un amienda ora cu a trata 
cambionan den e burgelijke wetboek. 

E siman aki CITGO Desk a habri su trabounan oficialmente na 
San Nicolas den e edificio dilanti di Postkantoor cu ta e edificio 
di DPL (Departamento pa Progreso Laboral). 

Minister di Trabou, drs. Paul Croes a reafirma cu, apesar di e 
contratiemponan cu a pasa aden, e oficina ta habri y funciona- 
ndo pa ricibi e Curriculum Vitae di tur Arubiano cu ta interesa 
pa haya un trabou den refineria. 


Minister Paul Croes: 

Entusiasmo ta 
hopi grandi y 
CITGO Desk 
t # ey pa 
ricibi tur CV 


Banco di Seguro Social Aruba A 
CAMBIONAN DEN LEY Dl 
SEGURO Dl MALESAY ACCIDENT 

Banco di Seguro Social, SVb, ta pidi atencion di 
su clientenan pa e siguiente dos articulonan di ley. 

Articulo 11, inciso 1 di e Landsverordening 
Ziekteverzekering ta prescribi: 

1. De termijnen van het ziekengeld, welke niet 
zijn ingevorderd binnen twee jaar na de eerste 
dag waarop zij konden worden ingevorderd, 
worden niet meer uitbetaald. 

Articulo 11, inciso 2 di e Landsverordening 
Ongevallenverzekering ta prescribi: 

2. Determijnenvandeuitkeringeningeld,dieniet 
zijn ingevorderd binnen twee jaar na de eerste 
dag waarop zij konden worden ingevorderd, 
worden niet meer uitbetaald. 

Peticion pa pago di ‘uitkeringen’ menciona den 
e dos articulonan aki por tuma lugar mediante 
un carta dirigi na director di SVb of mediante e 
formulario “Peticion Pago di Ziekengeld (ZUK)”, 
riba www.svbaruba.org. 

Nos ta pidi nos clientenan pa tuma bon nota di e 
anuncio aki. 

- ( SVb - Seguridad pa Aruba su comunidad ) —' 


“T’asina cu na inicio berdad nos a confronta poco problema logis- 
tico. E oficina di Postkantoor a haya un problema di lekkage, pero mi ta kere 
cu den un forma hopi dinamico, e trahadornan a move bay dilanti na edificio 
di DPL caminda mas cu 225 persona a wordo atendi, nan curriculum a wordo 
acepta y despues di esey tambe mas hende a sigui yega na e oficina oficial di 
CITGO Desk”, Minister Croes a splica. 

Esaki ta hustamente loke e Minister y su oficina a spera y a tuma nota for di 
cuminsamento. “cu hopi hende lo acudi, lo entrega nan solicitud, lo entrega nan 
curriculo p’asina Gobierno den su papel, por entrega e CVnan aki na CITGO pa 
nan por evalua esakinan”, Minister Paul Croes a duna di conoce. 

Fuera di e compania operador di e refineria, e CVnan tambe ta na disposicion 
di diferente contratista y pa e propio DPL por haci un analisis di e categorianan 
di trabou cu ta wordo pidi y yuda ciudadanonan yega na un cupo. 

“Den nos afan pa purba yiunan di tera yega na mas empleo posibel, sea directa- 
mente cu e refineria of pa medio di un contratista cu un bon salario cu stabilidad 
financiero, e intencion di e CITGO Desk ta pa canalisa esakinan directamente cu 
e Human Resource di e contratistanan, pero tambe di CITGO”, segun Minister 
Paul Croes. 

For di inicio, un gran cantidad di persona cu online a manda nan CVy a premira 
cu na momento cu e reapertura tuma luga, automaticamente ta bay haya hende 
cu fisicamente ta bay entrega nan curriculum. 

Por ultimo, e titular di labor a indica cu e desk ta continua cu su proceso di 
oficialisacion paso na momento cu e edificio di ex DOOV ta cla, lo muda e 
operacion. 

Mientras tanto e oficina di DPL San Nicolas den e station di bus ta atendiendo 
tur e clientenan, tur e personanan cu ta interesa den un trabou den e refineria. 

Si bo wak un suseso, 
saca e potret y manda pa 
noticia@awemainta.com 



MEP ta felicita sr Alfonso Boekhoudt y sra Yvonne Lade, y 
ta gradici sr. Freddy Refun ol y sra Ella Tromp-Yarzagaray 


REY Willem Alexander a firma e decreto real pa haci oficial e nombra- 
mento di sr Alfonso Boekhoudt como e proximo Gobernador y Hefe di 
Gobierno di Pais Aruba. 

Nos di MEP ta felicita sr. Alfonso Boekhoudt cu e nombramento aki y 
ta desea sr. Boekhoudt hopi exito, forsa y sabiduria p’e decisionnan 
importante cu e tin pa bay tuma den e proximo añanan. 

Sr. Alfonso Boekhoudt lo cuminsa desplega su trabou nobo como 
Gobernador di Aruba for di 1 di januari 2017 pa unperiodo 
di seis aña. 

Como Gobernador interino a keda nombra sra. 

Yvonne Lacle-Dirkz. Segun Evelyn Wever-Croes e, 
conoce sra. Yvonne Lacle como un persona cu un 
fe grandi, kende ta desplega su trabounan semper 
teniendo cuenta cu comunidad. 

Sra Yvonne Lacle lo cuminsa cu su trabou for di 1 
di november proximo. 

Mes momento MEP ta gradici 
di curason sr. Freddy Refunjol 
y sra. Ella Tromp-Yarzaga- 
ray p’e forma digno cu nan 
a ocupa e funcionnan den 
ultimo añanan cu henter 
Aruba por mira bek cu 
orguyo. 

Partido MEP ta desea Al- 
fonso Boekhoudt y sra. 

Lacle-Dirkz tur clase di 


exito. 


“Masha pabien cu boso nombramento como representantenan di Rey 
na Pais Aruba. Boso por conta cu sosten di Movimiento Electoral di 
Pueblo pa tur locual ta necesario pa hiba nos pais dilanti”, Evelyn Wever 
Croes a bisa den su mensahe. 

Aruba canando pa logra su meta den sostenibilidad 

Emision material contaminoso ta baha cu 95% cu 
e acuerdo cera cu CITGO Petroleum Corporation 



MEGAPLEX 8 

com/aruba f Caribbean Cinemas Aruba db 


OCTOBER 13 - 19 

BEN AFFLECK | ANNA KENDRICK 


THEAGCOUNTANT 


Palm Beach Plaza | Aruba | 586-0074 


Den e negociacionnan a papia di 
e necesidad pa construi un linea 
di gas cu ta conecta e posnan di 
gas na costa di Venezuela cu e 
refineria di Aruba. 

Manera ta conoci, aña pasa a wor- 
do anuncia cu Repsol a pone den 
movecion e prome pos produc- 
tor di e megacampo Venezolano 
Perla, considera e descubrimento 
di gas mas grandi den historia di e 
compania y e campo ‘offshore’ mas 
grandi di Latinoamerica, cual ta 
algo cu Martinez a menciona den 
su discurso tambe. 

E conexion di e linea di gas aki ta 
bay bira algo masha importante 
pa Aruba, no solamente pa e op- 
eracion di refineria, pero tambe pa 
e maneho di sostenibilidad y pa e 
poblacion en general. 

E “pipeline” lo ta responsabel pa 


e produccion di coriente y op- 
eracion den e refineria opera pa 
CITGO Aruba, pero pa henter e 
isla e lo resulta den reduccion di 
gastonan di energia y lo reduci den 
forma substancial e emisionnan 
y lo contribui di e forma aki na e 
esfuersonan pa cu proteccion di 
medio ambiente di e region. 

“Pa duna boso un ehempel sig- 
nificativo di e impacto ambiental, 
reemplasando combustibel cu 
gas natural lo reduci e cantidad 
di “sulfur oxides” su emision den 
atmosfera cu 50 mil ton pa dia. 

E proyectonan aki riba nan mes lo 
pone e isla den e posicion cu casi 
95% di su emision dañino lo baha 
manera ya menciona”, Martinez a 
duna di conoce. 

Esaki ta un di e hopi beneficionan 
cu e cooperacion nobo aki lo trece 
pa pais Aruba. 


E acuerdo entre team negociado 
di Aruba y esun di CITGO Cor- 
poration, y entre Aruba y esun 
di Valero tabata uno historico pa 
Aruba pa diferente motibo. 


fineria di Aruba mester opera riba 
gas. CITGO Petroleum Corpora- 
tion, consciente di su bon record 
den siguridad y medio ambiente 
no a duda pa acepta e reto aki. 


E team negociado, consistiendo 
di profesionalnan local, bou lider- 
azgo di Minister ing. Mike de Meza 
a logra cu pais Aruba a bira doño 
di e facilidad petrolero y ta lease 
esaki na un operador, cu den e 
caso aki ta CITGO Aruba. 

Un otro logra im 
portante di e acu- 
erdonan ta bin 
di un condicion 
cu Gobierno di 
Aruba a pone for 
di cuminsamento 
y cu tabata Non- 
Negotiable. E 
hecho cu 
e re- 


E tabata un punto cu e CEO y Presi- 
dente di Petroleum Corp., Nelson 
Martinez, a trece dilanti tambe 
den su discurso na inauguracion 
di CITGO Aruba na San Nicolas. 

E refineria semper su operacion 
tabata basa riba uzo di com- 
bustibel tradicional, esta 
‘heavy fuel oil’, cu ta 
emiti hopi gasnan 
venenoso. Cu uzo 
di gas esaki practi- 
camente no ta pasa 
mas. 


EMILY BLUNT | HALEY BENNETT 
THE ONTHE 

GIRLTRAIN 


CITGO 

ARUBA 


MON-THURS 5:35 | 8:20 
FRI 5:35 | 8:20 | 11:05 
SAT 2:50 | 5:35 | 8:20 | 11:05 
SUN & HOL 2:50 | 5:35 | 8:20 


STARTING OCTOBER 20 I BOO! A MADEA HALLOWEEN • QUIJA: ORIGIN OF EVIL 
KEEPING UP WITH THE JONESES • JACK REACHER: NEVER GO BACK 


MON-THURS 4:20 | 6:50 | 9:20 
FRI 4:20 | 6:50 | 9:20 | 11:50 
SAT 1:50 | 4:20 | 6:50 | 9:20 | 11:50 
SUN & HOL 1:50 | 4:20 | 6:50 | 9:20 


EVAGREEN | ASA BUTTERFIELD 

MISS PEREGRINE'S 

miScm 


WITH SPANISH SUBTITLES 
MON-SUN & HOL 3:50 | 6:35 | 9:15 


DENZEL WASHINGTON | CHRIS PRATT 

MAOniFICEnT 

SEVEM 

MON-FRI 3:55 | 6:15 | 9:15 
SAT, SUN & HOL 3:35 | 6:15 | 9:15 


ff ANDY SAMBERG | JENNIFER ANISTON 

stodks 

MON-THURS 4:20 | 6:30 | 8:40 
FRI 4:20 | 6:30 | 8:40 | 10:50 
SAT 2:10 | 4:20 | 6:30 | 8:40 | 10:50 
SUN & HOL 2:10 | 4:20 | 6:30 | 8:40 


AAARK WAHLBERG | KURT RUSSELL 


DEEPWATER 

HORIZON 


STEPHEN LANG | JANE LEVY 

DON’T BREATH 


MON-THURS 5:15 | 7:25 | 9:35 
FRI 5:15 | 7:25 | 9:35 | 11:45 
SAT 3:05 | 5:15 | 7:25 | 9:35 | 11:45 
SUN&HOL 3:05 | 5:15 | 7:25 | 9:35 


MON-THURS 4:40 | 7:05 | 9:30 
FRI 4:40 | 7:05 | 9:30 | 11:55 
SAT 2:15 | 4:40 | 7:05 | 9:30 | 11:55 
SUN & HOL 2:15 | 4:40 | 7:05 | 9:30 


WITH SPANISH SUBTITLES 

Director General di Refineria di Aruba, Alvin Koolman: 

'Ora cu Minister Mike de Meza a papia di no djis un refineria, 
pero un upgrader', mi tabata sa nos tabatin e comienso di algo 


// 


“ESAKI ta un dia grandi y mi ta encanta di 
t’aki, mas ainda pasobra esaki ta un logro,” 
asina Alvin Kool- 
man, Director 
General di 
Refineria 
di Aruba 
a inicia su 
palabranan 
diabierna 
ultimo n’e 



i 


RIfl.ES 


ceremonia di oficial di inauguracion di CITGO 
Aruba. 

P’e Arubiano experto den mundo petrolero, 
e strategia delinea pa Minister ing. Mike de 
Meza, a haci tur e diferencia cu awe a alcansa 
e meta di pone e facilidad na San Nicolas bek 
operacion. 

Tabata inevitabel pa Alvin Koolman di no 
keda sin recorda con tur cos a 
cuminda y esey tabata poco 
mas di un aña pasa ora 
cu su bon amigo Mike de 
Meza a yam’e na Surinam 
caminda e tabata dirigi 
tambe un refineria. 


Elabisami: “Al- 
vin, ke hubo si 
bo ta lidera 
un comision 
pa wak e po- 
sibilidad pa 
reapertura di 


refineria?” 

Alvin Koolman tabata conoce hopi bon e histo- 
ria di e refineria, su infrastructuray capacidad, 
pero ta ora Minister a cont’e di su punto nobo 
di bista, el a keda convenci. 

“Ora nos a papia riba e ‘business model’ cu 
no ta djis un refineria, pero un ‘upgrader’, mi 
a realisa cu nos tabata na comienso di algo 
bon,” Alvin Koolman a splica. Di biaha el bay 
di acuerdo y a forma un grupo di experto, un 
sorto di ‘dream team’ di Arubianonan cu a haci 
e vision di Minister de Meza, un realidad. 

E experticio en conhunto a bay cu e meta unico 
di logra e reapertura di e refineria. Awen- 
dia por bisa cu 
Aruba ta doño 
di e refineria y 
pronto esaki lo 
cuminsa opera, 
algo cu ta Kool- 
man a confesa di 
ta lag’e sinti hopi 
orguyoso. 


TA HUUR 


Edificio 

Commercial 

na playa, 114m 2 

Cu parkeo propio, gratis. 
Yama: 594-8842 



SPECIAL 


- A fi297oo 


5943263 /5826732 « RijfJhlSlÑl 

hermysriischQQlnv.coni 


SIVIDIVI 1-C C’stad 


bank 

Cu honda pena nos a tuma nota di fayecimento di 

Señor Gregorio Segundo Marquez 

mihor conoci como “Papi” 

Ruman di Sra.Vivian Marquez y Sra. Elsa Marquez; 
empleadonan diAIB BANK N.V. 


Hunta di Commissario, hunta Directiva, staf y personal 
diAIB BANK N.V. ta extende nan profundo condolencia 
na Vivian, Elsa y henter famia. 

Cu e dushi recuerdo di momentonan cu boso a comparti 
ta un fuente di consolacion. 

AIB BANK N.V. 

Gerencia 
EW. Giel 

Director General di Refineria di Aruba, Alvin Koolman: 

Refineria di 
Aruba tin entre 
su tarea pa keda 
vigilante y no 
ripiti pasado 


UN di e partinan mas resaltante di discurso duna 
pa Alvin Koolman n’e ceremonia oficial di inaugu- 
racion di CITGO Aruba, tabata e manera consciente 
pa asumi un posicion caminda ta mihor prepara 
compara cu pasado. 

Cu esaki Koolman ta referi pa busca maneranan cu 
por wak desaroyonan negativo na tempo y evita 
cualkier impacto economico cu esaki por tin riba 
pais Aruba. 

Segun e experto petrolero, esaki ta un di dos tarea 
basico p’e compania Refineria di Aruba N.V. 

E trabou principal pa sigura cu ta cumpli cu tur loke 
ta stipula den e acuerdo firma cu CITGO Petroleum 
Corporation, segun esaki a keda negocia p’e propio 
Koolman hunto cu otro miembronan di e ekipo 
apunta pa Minister ing. Mike de Meza. 

E idea ta pa traha hunto cu CITGO Aruba y CITCO 
Petroleum Corporation, pasobra den trabou di ekipo, 
ambos por ta exitoso. 

Koolman a reafirma e compromiso aki n’e compania 
Mericano cu ta bay opera refineria na Aruba. 

Pero segun Alvin Koolman, fuera di esaki y mas 
importante ainda ta pa ta vigilante riba aspecto en 
general. 

“Den pasado hopi biaha nos no a wak suficiente di- 
lanti te ora cu tabata laat. Nos no a wak ora cu Lago 
a sera na 1985, nos no a wak ora Valero a sera. Nos 
mester ta mas vigilante tocante esaki; di no wordo 
gara di sorpresa pa loke ta pasa na mundo.” 

Di e manera ey e experto di industria petrolero a 
dirigi su mes na ehecutivonan di Venezuela, Merca 
como tambe na mandatarionan local. 

Parlamentario mr. Xiomara Maduro: 

Gabinete Eman ta manda 
un señal robes y 
esaki tin nos pais 
den caos y crisis 


“E MEGADEBE ta trece pobresa y cu ne hopi problema social cu ta duna 
criminalidad tur chens pa apodera di nos pais. Nos pais ta den caos y 
crisis debi na e señal robes cu e propio gobernantenan di Gabinete 
Eman ta mandando pa nos sociedad. Pasobra na momento cu bo ta hiba 
un maneho cu ta crea espacio pa criminalidad crece, bo ta crea caos y 
crisis”, segun Parlamentario mr. Xiomara Maduro. 


Señal robes di nos Ministernan 

“Caos y crisis ta wordo crea na bo pais ora esnan cu ta den e posi- 
cionnan di mas halto di bo pais ta manda e señal robes na e sociedad 
criminalidad ta okay. 



Pasobra ta ki señal nos Minister Presidente Eman ta manda ora cu 
a wordo sentencia pa traficacion ilegal di arma, droga y hasta 
Ki señal nos Minister Otmar ta manda ora e ta deal cu Ospino, 
cacion ilegal di arma y riba dj’e a tira un atraco arma den dia cla 
e Parlamentario di MEP ta splica. 

“Ta ki señal Minister Sevinger ta manda ora cu bou su wowonan y 
na hende riba lista di CIA pa por permanece na nos pais? 

Ta ki señal Minister Sevinger ta manda ora e ta duna “dezerzijds 
deteni bou sospecho di a soborna ehecutivonan di PDVSA? 

Ki señal ta wordo manda pa Minister Sevinger ora cu e ta privilegia 
metro cuadra di tereno? 

Y mas cu claro, ki señal Minister Dowers ta duna ora cu e ta keda 
su coleganan ta anda cu hende cuestionabel, cu mas cu 11 mil dol- 
proyecto fantasma di strawberry y su colega ta permiti pa hende 
keda nos pais? 

Ta esakinan ta e señal robes cu ta wordo manda na nos sociedad 
perde tur berguensa y ta haci deshaci na nos pais”, di acuerdo cu 

Aruba mester orden y respet 

“E gobernacion na nos pais no por sigui degenera mas na man di 

Ta yega ora cu nos pueblo mester por conta cu su Gobierno ta pone 
planta respet bek den nos sociedad. 

Pueblo no por keda duna sosten na mandatarionan cu ta manda 
ta ok. E ta den pueblo su man pa saca nos pais di e caos y crisis cu 
nos aden. 

Ban brinda Aruba e oportunidad di por conta atrobe cu e orden y 
un bida digno na nos propio pais. Rechasa e maneho di Gabinete 
kier e caos y crisis cu nan a hinca Aruba aden”, Parlamentario mr. 

InspectieVolksgezondheid Aruba 




Entrante 1 januari 2017 e departamento Inspectie Volksgezondheid Aruba y e ley di calidad den cuido medico, 
aproba unanimamente den Parlamento na December 2014. 

•"Landsverordening kwaliteit in de gezondheidszorg van 17 december 2014 (AB 2014 no. 74)" 

•"Landsbesluit van 22 augustus 2016 no.1, houdende de inwerkingtreding van de Landsverordening kwaliteit in de 
gezondheidszorg (AB 2014 no. 74)" 


Aplica ley 

Inspeccion di Salud Publico tey pa garantisa cuido di calidad, di acuerdo cu normanan defini den ley. 

Nan ta aplica ley y su consecuencianan. Ley ta obliga pa denuncia un calamidad y ley ta obliga instancianan pa tuma 
paso y garantisa calidad di cuido den organisacionnan. 


MISION 1 

l Ji 

\ VISION 

Control pa sigura por lo menos e minimo nivel 
di calidad y stimula mehoracion continuo di calidad 
den cuido. 

L i 

Cuido responsabel cu ciudadanonan di Aruba por 
confia den dje. 

i a 


V_ J V_ J 


Balornan fundamental 

Inspectie Volksgezondheid Aruba ta: 


Independiente 
Pro activo 


Transparente 

Profesional 


Rol di Inspectie: 

Inspectie Volksgezondheid Aruba tey pa garantisa calidad di cuido, di acuerdo cu normanan defini den ley y 
ta resorta directamente bou e Minister di Salud Publico, Cuido di nos Grandinan y Deporte, pero ta traha pa pueblo, 
sirbiendo e mundo medico. E departamento ta posiciona su mes saliendo for di un punto di bista independiente y 
confiabel. 

FMA a haci entrega di cuentanan anual na Minister Otmar Oduber 

Trahando duro pa hiba museonan dilanti y 
amplia conocemento di historia na Aruba 


AYERA Fundacion Museo Arubano a haci entrega di cuentanan anual 
2014 y 2015 na Minister di Cultura Otmar Oduber. Cu esaki kier refleha 
e trabou duro cu henter e team di FMA a bin ta haciendo. 

Cu e entrega aki ta mustra cu tur cos ta ‘up to date’ y di awor pa dilanti 
lo percura pa sigui entrega esaki na ora y cuminsa traha riba 2016 Anky 
Vrolijk Director di FMA a indica. 

“Como fundacion bo mester ta hopi transparente y mi ta kere en- 
tregando e cuentanan anual ta refleha e transparencia. 

FMA den su structura nobo tin trabounan grandi y p’esaki mester 
tambe mas fondo. Mas cu nos traha cu fondo, mas bo kier mustra e 
transparencia aki”. 

Trabounan FMA 

Manera cu ta conoci a caba di habri un museo na San Nicolas “Museum 
of Industry”, esaki ta un refleho di e trabou di e team cu a haci cu a 
logra esaki. 

Awor ta sigui cu e siguiente plannan cu tin, manera museum di comu- 
nidad cu ta bay ta situa na Nicolaas Store. 

Tin mas plan na caminda cu no ta ensera bin cu productonan nobo so, 
pero tambe pa eleva y traha hunto cu expertonan riba e area pa por 
hiba e mundo di museo dilanti na Aruba. 

E trabou cu ta haciendo pa hiba e mundo di museo dilanti aki na Aruba 
ta hopi importante segun sra. Anky Vrolijk ta splica. 

Pasobra, nos personanan local mester conoce mas di nos historia y ki 
bunita pa nos wak esaki den museonan nobo, interactivo y moderno. 
“Mi ta kere personanan cu ya a bishite ta hopi impresiona pa wak con 



e museo a keda. E plannnan ta pa keda bin cu mas museonan asina y 
haci nos localnan embahador di esaki. 

Na mes momento crea producto nobo pa locual ta turismo, pa nan 
conoce mas di Aruba den un otro sentido. 

No solamente pa recursonan natural, pero tambe pa nos cultura y tur 
locual Aruba a bin ta conoce, nos historia y diferente otro tema. 

Orario cu por bishita 

E museo cu ya a habri na San Nicolas ta situa den e Watertoren y ta habri 
di dialuna pa diasabra. Dialuna pa diabierna di 9or di mainta pa 6or 
di atardi y diasabra mitar dia esta di lOor di mainta pa 2or di merdia. 
Ta pidi un contribucion ta pa yuda e fundacion pa por sigui inverti 
bek. Tambe tin museo historico conoci bou di Fort Zoutman cu tambe 
ta habri di dialuna pa diasabra for di 9or di mainta pa 6or di atardi cu 
tambe tin exposicion nobo den dje. 

“Ta invita tur hende pasa e museonan, bay cu yiunan y haci’e un dia 
familiar, mientras cu ta sera conoci cu tur loke cu tin di ofrece den e 
museonan. 

Scolnan ya ta haciendo cita cu tur dos museo. Intencion ta tambe cu nos 
tambe ta bay mas den e scolnan pa asina duna informacion y muchanan 
por siña di chikito di e historia”, sra. Anky Vrolijk a conclui. 

Venezuela ta domina The Aruba Chess 
Challenge 2016 den e categoria Abierto 



DEN fin di siman Federacion di Ajedrez Aruba 
a organisa e unico torneo internacional di 
ajedrez na Aruba, The Aruba Chess Challenge 
(ACC), cual a tuma lugar na MFA Paradera. 
Tradicionalmente e ACC ta ser organisa den 
e siman di Herfst Vakantie y esaki ya tabata 
di 11 edicion di e torneo aki. Unda durante e 
prome 9 edicion di e ACC den e categorianan di 
Abierto y U-18 tabata hunga 5 rond den 3 dia, 
pero desde aña pasa ta hunga 7 rond den 4 dia. 

Den e seccion Abierto un total di 20 hungador 
di 4 pais a participa. Tabatin hungadornan di 
Alemania (1), Aruba (9), Corsou (2) y Ven- 
ezuela (8). 

Desde un comienso Venezuela su hungador- 
nan tabata domina e bueltanan. 

Nan bin cu hungadornan fuerte cu ratingnan 
riba 2000, incluyendo Maestro FIDE y Maestro 
Candidato. 

E prome buelta a ser hunga diahuebs anochi 
dia 6 di october. Despues di e buelta aki, taba- 
tin 8 hungador na prome lugar, ya cu cada uno 
a gana nan wega y tabatin 1 punto. 

Diabierna dia 7 di october, a hunga buelta nr. 
2 y 3. Despues di 3 buelta, FM Alexander Her- 
nandez Jimenez (Ven), FM Jose Mora Moron 
(Ven), Jesus Alberto Molina Sumoza (Ven) y 
Jose Andrade Pautt (Ven) tabata lidera e tor- 
neo cu 2,5 punto di 3 wega. 

Diasabra dia 8 di october a hunga bueltanan 
4 y 5. Na final di e dia aki, tres hungador di 
Venezuela tabata lidera e torneo cu 4 punto, 
cualnan tabata Jesus Alberto Molina Sumoza, 
FM Jose Mora Moron y Jose Andrade Pautt, 
mientras cu CM Jose Pesquiera di Aruba tabata 
na di 4 lugar cu 3,5 punto y tras di dj’e tabatin 


5 hungador cu 3 punto. 

E bueltanan final a ser hunga riba diadomingo 
dia 9 di october. Rib’e dia decisivo aki, e hun- 
gador di Venezuela, Jesus Alberto Molina Su- 
moza, a mantene su liderazgo y a termina cu 

6 punto, mescos cu su paisano FM Jose Mora 
Moron, pero pa sistema di desempate, Jesus 
ta gana e torneo. 

Na di tres lugar a termina FM Alexander Her- 
nandez Jimenez (5 punto), na di cuater 
lugar Jose Andrade Pautt (4,5 punto), m — 
na di cinco lugar Giuseppe Boyer Cen- 
sore (4 punto), na di seis lugar a termina 
e hungador di Aruba CM Jose Pesquiera 
(4 punto), mientras cu na di 7 lugar a 
termina Ely Saul Sequera Gimenez (4 
punto), na di 8 lugar e hungador di Cor- 
sou CM Sherman Maduro (3,5 punto), 
na di 9 lugar a termina Luis Anibal Ro- 
driguez (3,5 punto) y na di diez lugar a 
termina CM Jose Alejandro Colina Nune 
(3,5 punto). 


Tur 8 hungador di Venezuela a termina 
den e top-10, unda cu Aruba y Corsou a 
logra di 6 y di 8 puesto. E prome 5 lugar 
a gana premio di placa (prome lugar a 
gana $750, di dos lugar $500, di tres lugar 
$300, di cuater lugar $200 y di 5 lugar a 
gana $100), mientras cu e prome 10 lugar 
a haya tambe un certificado di The 
Aruba Chess Challenge. 

E Director di Torneo, CM Octavio 
Croes, e Arbitro Principal IA NM 
Ulises Hernandez (Ven) y Arbitro 
Asistente FICM Raymundo Dijkhoff, 
a keda hopi satisfecho con e torneo 
a cana, mirando cu tabata prome 


biaha cu e ACC a ser hunga den un edificio di 
MFA y esaki a resulta di ta hopi bon. 

No tabatin mucho contra tempo tampoco, 
mientras cu e nivel di weganan tabata di bon 
calidad y te ultimo tabatin hopi tension pa 
wak kendenan lo termina rib’e posicionnan 
mas halto. 

FAA ta felicita tur e ganadornan di e torneo 
internacional hopi exitoso aki. 



Welcome to the: 

ARUBA CHESS CHALLENGE 



^ÇitekP 


RifJh > herVi'lnt 

Recientemente e delegacion di Ping Pong Arubano 
a biaha pa Surinam y gana den tur categoria 



Aruba a gana Oro di team categoria: U-13 Ching Ho Chung y Robert 
Dirksen: Cat. U-15 Jeandry Mathilda y Jean Claude Hoek: Cat 
U-18. Jeandry Mathilda y Ching Ho Chung. Cat Open 
Mario Lobo y Andy Gomes. 3er Lugar tambe 
den Cat. aki Alfred Leong y Franklin 
Lopes tabata hopi bon. 


Den Single: Cat. U- 13 Ching Ho 
Campeon, 3er Lugar, Robert Dirksen; 

Cat U 15, Jeandry Mathilda Campeon, 2do 
Lugar; Jean Claude Hoek. Cat Open: Andy 
Gomes Campeon, 2do Lugar Mario Lobo. Cat 
Master 50 Plus, Franklin Lopes Campeon, 3er Lugar 
Alfred Leong. 

E proximo aña e campeonato ta bay ta na Bonaire. 
Pabien n’e delegación di Aruba cu tabata superior na 
Surinam. 


Prepera p’e weganan cu ta bay tuma lugar na Sport 
Centrum San Nicolas dia 18 di october. “Copa Kong Ming 
Supermarket” si, exactamente, un sdupermercado cu den 
pasado a contrubui masha hopi cu Ping Pong aki na Aruba. 


E delegacion cu a biaha p’e Dutch Caribbean na Surinam tabata e.o 
Robert Dirksen, Ching Ho Chung, Jeandry Mathilda, Jean Claude 
Hoek, Mario Lobo, Andy Gomes, Alfred Leong, Franklin Lopes, Coach 
Ruddy Raga y e Hefe di Delegacion, Gregory Mathilda. 

Aruba a demostra un tremendo superioridad den e weganan y a gana 
prácticamente den tur división cu nan a participa. 

Parlamentario Melvin Tromp 

Lider di MEP no por compronde o concepto cu 
placa di pueblo no ta bay pa famia y amigo 


IVIII U>nL 

ESTUDIONAN S^^L CRISTI/ 5 



E unico argumento cu lider di MEP, Evelyn 
Wever Croes por a duna despues cu el a vota 
contra di otro desaroyo pa San Nicolas, tabata 
cu Gobierno di AVP ta sigui crea debe p’e pais, 
lubidando por completo debe cu Gobierno di 
MEP a crea y cu tabata placa cu no a bay bek pa 
pueblo, pero den saco di famianan hopi serca 
di Evelyn Wever Croes y tambe amigonan di 
partido MEP. 

Esaki Parlamentario Melvin Tromp di fraccion 
di AVP ta mustra den su comunicado di prensa 
relaciona cu expresionnan cu e lider di MEP a 
haci despues di e reunion di dialuna ultimo. 
“E tipo di reaccion aki no ta sorprende nos di 
AVP ningun momento, ya cu fuera cu henter 
fraccion di MEP, ya no tin argumento politico 
pa lanta pueblo contra di Gobierno di AVP, 
nan ta lubida por completo c’un Gobierno 
realmente tin interes di pueblo na pecho. 
Enberdad Gobierno ta huur e edificio historico 
na San Nicolas pa un periodo di 25 aña, pero 
aki Evelyn no por compronde di con e placa 
ey no ta bay pa un famia of amigo, manera e 
concepto cu partido MEP a uza pa 8 aña largo 
caminda famia di e lider di MEP, a wordo pre- 


vilegia formalmente cu cantidad di contract 
di huur. 

E placa cu Gobierno ta paga pa huur ta bay 
bekpa Monumentenfonds, cu tin e edificio aki 
bou di su maneho y e placa ey lo bay bek den 
maneho di e fundacion aki pa sigui drecha y 
conserva edificionan historico di nos pais. 

Partido MEP den 8 aña di gobernacion no a in- 
verti ningun depchi den un of otro proyecto pa 
desaroyo di San Nicolas y awor cu nan tabata 
oportunidad grandi di duna un sosten na un 
proyecto asina importante, Evelyn y su hende- 
nan a dicidi di bolbe bisa NO na San Nicolas. 

Durante di reunion riba e ley pa oficialisa e 
traspaso di e refineria pa pais Aruba pa prome 
bes den su historia, e lider di MEP a cuestiona 
tur cos relaciona cu e proceso di negociacion 
y acuerdonan logra, pero pa sorpresa di tur 
hende diabiema ultimo durante di e ceremonia 
di cambio di nomber na porta principal di e 
refineria, cual tabata un momento historico, e 
lider di MEP no tabata presente, ya cu e tabata 
den exterior di vacacion. 


Un biaha mas Evelyn a duna e impresion cu 
e no kier nada bon pa San Nicolas y apesar 
cu el a vota pro p’e ley pa oficialisa apertura 
di e refineria, el a sinti su mes mucho grandi 
pa atende e momento grandi aki pa pueblo di 
San Nicolas. 

Loke si e por haci aña pasa ta di bay hunga 
comedia na porta di e refineria, exigiendo su 
reapertura , exigiendo pa Gobierno di AVP 
haya un operador nobo y exigi pa forsa Valero 
pa no cumpli c’un acuerdo cu Gobierno di MEP 
mes a pone den contract di Valero, pa loke ta 
regarda desmantelacion di e refineria. 

Den forma bon cla fraccion di MEP diabierna 
ultimo a mustra nan menosprecio p’e pueblo di 
San Nicolas ya cu hasta Glenbert Croes, kende 
supuestamente a hiba deliberacionnan na Ven- 
ezuela, no a considera e momento aki algo cu 
e mester comparti cu pueblo di San Nicolas. 

Ta cosnan cu sin duda ta hala atencion di tur 
hende caminda un biaha mas MEP no ta para 
cu e pueblo di pariba di brug, Parlamentario 
Melvin Tromp a mustra. 

A completa trayectorio di enseñansa den apenas un aña 

Hospital y VU MC trahando hunto pa 
mehora calidad di enseñansa y cuido 



DEBI na e entusiasmo grandi y conocemento cu ya tabatin den cas 
Dr. Horacio E. Oduber Hospitaal a logra completa un trayectorio di 
training di 60 di su nursenan, como tambe a crea trainernan local cu 
ta traha pa hospital, den un tempo hopi mas cortico cu a anticipa ora 
a cuminsa cu e proyecto, segun Margreet van de Meyde. 

Van den Meyde ta vice dekaan di Vrije Universiteit Medische Centrum 
Amsterdam (VUMC Amsterdam), cu for di aña 2010 tin un acuerdo di 
cooperacion riba diferente tema cu hospital. 


E acuerdo aki a wordo renoba na 2015 y ta encera, ademas di mehora- 
cion di cuido di calidad y enseñansa, e temanan intercambio di personal 
y studiante, incluyendo esunnan cu ta bin como “co-assistenten” Aruba, 
“bij- en nascholing”, y apoyo cu investigacion cientifico. 

Director encarga cu cuido di pashent na hospital, esta sr. Ezzard Cilié 
a expresa cu hospital no ta haci anuncionan frecuentemente tocante 
di educacion, pero cu esaki ta un momento special, unda cu e cera un 
etapa basta importante di un aña den cual tabata bezig ta eleva e cali- 
dad di educacion. A traha cu docentenan di VUMC y 
ta prepara pa hospital sigui padilanti pa e siguiente 
reto. E ta un ocasion festivo pa hospital. 

“Fuera di e opleiding cu ta wordo ofreci na Colegio 
EPI, hospital mes ta ofrece hopi training y opleiding 
di specialisacion na su personal, y den e proyecto 
aki a inclui preparacion di docentenan pa sigui cu e 
trabao di siña studiantenan y empleadonan con pa 
mehora den nan profesion”, Cilié a comenta. 
Ezzard Cilié na e ocasion aki a anuncia tambe cu 
Minister di enseñansa a aproba pa EPI sigui cu e 
trayecto nobo, cual ta un opleiding di enfermeria 
diferente na esun anterior, unda cu a traha riba 
mehoracion di calidad y a agrega hopi practica pa 
asina e studiante/graduado ta riba un otro nivel pa 
pas miho den e area di trabao. 

Van de Meyde a bisa cu e trayectorio cu a wordo 
completa tabata un opleiding hopi grandi, cu a inclui 
60 studiante cu a caba e curso cu exito, trahando 
riba nan “kennisvaardigheden” manera nan ta pre- 
scribi den ley. A inclui tambe trainingvaardigheden 
p’asina Aruba tin su mesun hendenan cu ta haci 
“assessment” y examennan. 

Esaki ta un stap grandi pa hospital y ta haci posibel 
pa nan establece nan mesun vakschool pa enseñansa 
specialisa, Van de Meyde a conclui bisando. 

Kiwanis Young Professionals a instala miembro 
nobo y premia miembronan cu a sobresali 



RECIENTEMENTE, e club di servicio Kiwanis Young Professionals 
Club of Aruba (KYPA) a organisa un anochi sumamente agradabel na 
Stars Karaoke. 

Durante e anochi e miembronan por a disfruta di un anochi social. 
Apart di e parti aki tambe a tuma e oportunidad pa instala un miembro 
nobo y tambe duna gradicimento special na algun miembro. 

Despues cu e la wordo introduci dor di Sherellise Ras el a sa sa di dem- 
ostra su amor y pasion pa duna bek. Esaki a haci cu no a duda di yam’e 
bon bini den e famia di KYPA. Ta trata aki di e hoben Illiene Hernandez. 
Durante e anochi el a ricibi su “pin” y ta oficialmente miembro di KYPA. 

Mirando cu e aña Kiwanistico a termina e Presidente di e club 
sr. Brian Croes a tuma e oportunidad pa gradici cada miem- 
bro cu tabata activo durante e ultimo aña. Naturalmente 
tin algun cu a sobresali y esakinan a wordo reconoci tambe. 

Sr. Randy Croes como tesorero di e club a haya un reconocimento 
special pa su esfuersona continua pa cu e club y pa ta e man drechi di 
e Presidente. 

Otro miembro cu a haya reconocemento ta srta. Lativa Maduro. 


Lativa a sa di pone hopi esfuerso den tur e proyectonan cu tabata re- 
carda recauda fondo. E. o. Sushi Night y Summer Glow. Tambe KYPA 
a premia sr. Taino Heinze. Taino y su comision tabata responsabel pa 
retene e miembronan y tambe pa atrae miembronan nobo cual el a haci 
den un forma sumamente exitoso. 

Finalmente tambe a premia Sherellise Ras di e comision di proyectonan 
comunitario. Mirando cu e meta principal di Kiwanis Young Profession- 
als Aruba ta pa duna bek na comunidad Sherellise tabata encabesa e 
comision aki kendenan a haci hopi mucha y famianan contento. 

Esaki por medio di programanan manera “Christmas in a Box”, “Big 
Brother/Big Sister” y recientemente verfmento di St. Aloysius School. 

Finalmente otro miembro cu tambe a ricibi reconocemento ta sr. Andre 
Kelly. 

Andre ta persona cu a fungi como un tata, maestro y lider ehemplar 
pa a guia e club di mucha cu ta wordo patrocina pa KYPA, esta K-Kids. 

Un toke bunita cu e Presidente di e club a haci ta cu e la entrega un 
recuerdo personalisa na cada un di e miembronan di e club. Esaki a 
wordo haci pa gradicinan pa duna di nan tempo liber na nos comunidad. 

Cas di Cultura presentando su di tres di 
Manic Monday Talent Show Spooky Edition! 



M A N i C 

MONDAY 


FANTASMAGORICAMENTE Spooky! Cas di Cultura su siguiente 
edicion di Manic Monday Talent Show, di 24 di october, lo bay tin 
presentacionnan di baile, canto y monologues categorisando partici- 
pantenan cu ta hopi varia den edad. 

Ta importante pa pidi danki na tur esnan cu ta yudando colabora na e 
show di talento aki. Especialmente nos sponsornan Yrausquin, SETAR 
NV, Waka Waka, FRASA, Doc Opleidingen, Kok Optica, Local Store; no 
solamente nan ta haci e show aki posibel, pero sumamente grandioso! 
Por ultimo nos kier gradici nos sponsor principal: UNOCA. 

Udermi Polanco a sali como e prome finalista di nos segundo Manic 
Monday Talent Show cu un presentacion di ‘beat box’ spectacular, 
scogi pa nos hurado, cu lo sigui pa nos Gran Final dia 19 di december. 
Publico por vota awor riba nos pagina Manic Monday riba Facebook 
pa e siguiente finalista entre e participantenan cu a presenta: Jovi & 
Tridini (magonan), Chenny (cantante), Raphaela (cantante), Jeremy 
(piano y canto) y Vinny (cantante). 

Nos kier invita un y tur pa e siguiente Manic Monday Talent Show 
dia 24 di october pa 8:00pm - 9:30pm. Be spooky y gana premio. Nos 
lo tin un showcase cu 8 participante, kende lo participa ‘live’ den nos 
auditorium dilanti huradonan y nos publico. 


Registracion ta gratis, y participantenan por registra via email: man- 
icmonday@casdicultura.aw of yama na 5821010. 

Esaki ta un momento hopi importante pa Cuerpo Policial 

A pone e prome piedro pa e prome cancha di tiro di Polis 


DIALUNA mainta a pone e prome piedra pa loke ta bay bira e prome 
“Schietbaan” di Cuerpo di Polis. Alto Comisario mr. Adolfo “Dolfi” 
Richardson a splica cu esaki ta un proyecto cu cual Cuerpo Policial 
tabata bezig cun e pa varios aña caba. 

Esaki ta e comienso di e “Schietbaan” of cancha di tiro y ta un momento 
importante pa e organisacion policial. E cancha di tiro aki ta traha a 
base di e exigencianan modemo cu ta wordo poni 
pa e tipo di canchanan asina. phoject . 


OPDRACHTGEVER 


“Cuerpo Policial por ta hopi orguyoso di tin 
un cancha asina. Mi ta spera cu nos lo haci 
un bon uzo di dj’e den futuro. Esaki ta un di 
e exigencianan pa bo bira Polis. 

Bo mester sa con pa domina un arma di 
candela. Mi ta kere cu akinan tur e in- 
struccionnan lo wordo duna”, asina Alto 
Comisario Richardson a subraya. 


Banda di esaki, el a expresa palabranan 
di gradicimento pa e team cu a traha 
pa realisa e proyecto aki. No tabata un 
trayectorio facil, el a bisa, mirando cu ta 
algo hopi complica pa bin cu un cancha. 
Mester tene cuenta cu hopi faceta. 


FINANCIERING; 


AANNEMER; 


VOORBEREIDING; 


DIRECTIE: 


ONDER AANNEMERS: 


E hefe di Polis a gradici Marina Real cu a asisti Cuerpo Policial den esaki 
y cu den futuro ta bay bira un cancha cu ta cumpli cu e exigencianan 
di awendia. 

Cuerpo Policial tin un tereno na disposicion unda no solamente lo bin 
un cancha, aunke pa awo solamente lo tin un cancha di tiro. Na dado 

momento lo amplia esaki cu un espacio 
unda lo por train cu e arma di candela 
diferente procedura. 

Tambe e ekipo special di Polisnan 
uzando cacho K9 lo por haci uzo di e fa- 
cilidadnan mescos cu e otro unidadnan 
special, di acuerdo cu Alto Comisario 
mr. Adolfo “Dolfi” Richardson. 


Wieuwbouw KanlGCirgebouw twee StViittbanon 
_ t.b .v. KPA ^derp iBl_ 


Land ArubA 


Fondo De&aroyo Aruba 


t'cia 


Bobama Aruba N.V. 


!i 


li nli piin -i ■ a i tihw 


Di&nst Opbenbaire Werken 
Afd. Ontwerp & plarmirvg 


>QW 


Oienst Op&nbare Werken 

AfcJ. Uilvocr 


DOW 




■h- IE I 

Financiamento di e edificio mas dos 
cancha di tiro profesional pa Polis 
situa na Vader Piet na San Nicolas ta 
den man di Fondo Desaroyo Aruba 
(FDA), mientras cu e compania di 
construccion BOHAMA ta encarga 
cu e trabounan, bou supervision 
di DOW. 

Guardacosta ta detene 13 persona ilegal cu 
a purba drenta Corsou cu cantidad di droga 




WILLEMSTAD - Diamars anochi, Guardacosta 
a detene 13 persona ilegal, kendenan tabata kier 
purba drenta Corsou. Tur tabata procedente di 
Venezuela. Tambe a haya cantidad di droga den 
nan posesion. 

Alrededor di 4:00am, operador di radar di Centro di 
Rescate y Coordinacion di Guardacosta a detecta un 
contacto sospechoso riba radar zuid-west di Corsou. 
Un Super-RHIB a sali rumbo p’e area indica. 

N’e sitio, tripulacion di e Super-RHIB a topa cu 13 
persona ilegal abordo hunto cu e cantidad di droga. 
Tur 13 ilegal a wordo deteni y transporta na punto 
di sosten na Parera, unda nan a wordo entrega na 
autoridad. 

X presa b o mes 

Criminalidad y inseguridad ta un refleho di mal gobernacion cu nos tin aki na 
Aruba y ta rekeri cambionan drastico pa evita derumbe di nos democracia. 

Pa: Booshi Wever 


ALGUN siman pasa caba UPP a mustra bon cla, cu e solucion di crimi- 
nalidad aki na Aruba no ta un “quick fix”. E ta algo cu mester wordo 
atendi den un forma holistico, pues mirando tur aspecto cu por tin. 
Sigur ta, cu un solo marcha di protesta of manifestacion lo NO soluciona 
e problema cu nos pais ta pasando aden. Mas ainda ora cu Minister di 
Husticia Arthur Dowers, su percepcion di e realidad actual na Aruba 
ta completamente robes. 

Su posicion intransigente como tambe su empeño pa keda culpa tur 
hende di e situacion di criminalidad y inseguridad reinante, lo no tin 
como resultado un solucion faborabel p’e situacion cu nos ta aden. 

UPP ta sostene e manifestacion di awe diahuebs, ya cu esaki tambe 
ta un forma democratico pa pueblo laga su voz rezona. Pero UPP kier 
adverti nos pueblo, cu e protesta aki no lo bay ta suficiente. 

Esaki lo no trece un solucion concreto y permanente, tanten cu no bin 
cu cambionan fundamental den nos sistema di goberna e pais aki. 

E nivel di criminalidad y inseguridad den un pais t’e refleho di gober- 
nacion di un pais. Mas malo un gobernacion, mas criminalidad lo tin. 
UPP sigur ta kere cu criminalidad comun y esun organisa mester wordo 
atendi y ataca. 

Pero UPP ta mira tambe cu e criminalidad di mas grandi cu mester 
wordo atendi t’esun di mal gobernacion y di corupcion cu ta tumando 
lugar aki na Aruba. 

Esaki tambe ta un crimen cu ta tumando lugar contra nos pueblo, pero 
cu parse cu nos no kier atende debidamente. Desde su lantamento, UPP 
a vocifera cu tanten cu no bin cu e concepto di Bon Gobernacion, cu no 
mara man di e politiconan, nos lo sigui haya un gobernacion eratico y 
cu no ta dirigi riba e necesidadnan basico di un pueblo. Esta bienestar, 
progreso y seguridad. 

P’esey UPP ta convenci cu na final di cuenta e unico intervencion 
poderoso pa atende y soluciona e problema di criminalidad lo ta un 
eleccion democratico, unda e pueblo ta haña e oportunidad pa laga 
su voz rezona. 

Banda di nos Gobierno UPP tambe ta mira nos Parlamento. Ainda ta 
fresco den nos memoria con un luna pasa partidonan y Parlamentari- 
onan por a uni den Parlamento pa yega na un “amienda di consenso” 
riba asunto di “union civil”. Pero den e caso di abuso di nos muchanan, 
desde 2010 ainda no por caba di trata e cambionan den nos codigo 
penal pa cu esaki. 

Y mei mei di tur e criminalidad di ultimo dianan, nos ta observa e caso 
di pedofelia e siman aki, unda un persona ta wordo gara cu un criatura 
den auto. Mesora nos ta haya un discusion riba e situacion aki. 

For di 2010 a purba di bin cu cambionan den ley pa atende e situacion 
di abuso di mucha. Presidente di Parlamento di e tempo ey, drs. Paul 
Croes, a institui un comision special pa atende e asunto aki. Awe e 


mesun persona ta Minister di Hubentud y loke el a logra ta pa bin cu 
500 poster pa pidi pa stop abuso di mucha. Nos por mira e Presidente 
actual sra. Mervin Wyatt Ras, cu tambe tabata parti di comision aki, 
ta papia di e urgencia pa trata e reunion di criminalidad den vakantie. 
Nos a scucha sra. Evelin Wever Croes, kende a entrega e ley pa trece 
cambionan den nos codigo penal, keha riba e falta di atencion di parti 
Gobierno y Parlamento pa trata e asunto aki. 

Nos por conclui cu tur fraccion den Parlamento ta comparti e opinion 
cu mester actua contra abuso di mucha. 

Pero, hunto tur e Parlamentarionan aki, incluyendo sr. Andin Bikker, 
kende tin un candidata riba su lista cu ta bringa contra abuso di mucha, 
a uni pa yega na un amienda di consensus algun siman pasa. Y dicon 
no por a negosha e aspecto aki tambe? 

Pakico no a wak e urgencia pa yega na un consenso pa haci e cambionan 
necesario den nos codigo penal pa bringa abuso di nos muchanan, 
enbes di ta bin grita awor cu nada ta wordo haci? 

UPP ta kere cu e agrupacionnan cu ta bringa contra abuso di mucha, 
tambe mester laga nan voz rezona riba e dia aki. Pasobra abuso di 
mucha tambe ta un crimen. 

Pero UPP ta kere cu riba e dia aki, nos organisacionnan ambiental tambe 
mester mustra cara, mirando e destruccion contra nos natureleza cu ta 
tuma lugar dor di Gobierno y en especial dor di Ministernan Sevinger 
y Eman. Esaki tambe ta un crimen contra nos medio ambiente, nos 
futuro generacion y nos Aruba. 

Aruba Bird Conservation, StimAruba, y otronan mester laga nan voz 
resona riba e dia aki. 

Tambe e mayornan cu awor ta wordo obliga pa contribui cu un school- 
geld mas halto, mester laga nan voz resona. Ya cu aki tambe ta trata di 
un crimen administrativo cu ta wordo cometi contra nos yiunan, cu tin 
derecho riba enseñanza liber, manera UNESCO ta propaga. 

Pa UPP mes ta hopi importante tambe, pa tur esnan cu no tin confiansa 
mas den nos sistema di gobernacion, y cu ta para hunto cu UPP pa loke 
ta Good Governance, esta Bon Gobernacion, tambe laga nan voz resona. 
UPP ta mira cu nos forma di gobernacion, e mal gobernacion cu tin, 
den proyectonan corupto, negoshi den tereno, negoshi cu permiso pa 
stranheronan, y awe e asunto di negoshi y traficacion di hende via nos 
imigracion, como aspectonan di criminalidad formalisa y oficialisa. 

Si e protesta di awe diahuebs ta trata algo simplemente pa bringa e 
crimen comun y inseguridad cu ta existi, UPP ta keda skeptico pa loke 
t’e resultado. 

UPP ta exigi cu partidonan politico y gremionan aki na Aruba, reconoce 
cu mester bin cambio fundamental den nos sistema di gobernacion di 
Aruba. Si esaki no sosode, anto nos lo haya cu aki algun luna nos ta 
mes un leu of mas peor ainda. 

Concierto di Homenahe na Rudy Plaate y 
Norman Moron a surpasa tur expectativa. 

Skirbi pa: Clyde Harms 


DEN un sala di Renaissance Convention Center “sold out” cu un audi- 
encia masha anima, como 25 musico local a toca y canta pa rindi hom- 
enahe na e bastionnan Curasoleño di musica, Rudy Plaate y Norman 
Moron. E ambiente festivo berdaderamente a duna un extra dimension 
na e anochi musical. 

Robert Thiel a cuminsa e anochi cu “Atardi”, un di e piesanan mas stima 
di Rudy y esaki a habri e apetito ainda mas di e audiencia cu ya tabata 
hambra pa musica di e compositor. 

E resto di e programa lo a satisface cualkier audiencia, pero pa esun 
di diasabra nochi no tabata suficiente. Nan hamber pa musica di Rudy 
Plaate tabata parce insasiabel. 

Algun mas cu otro, pero tur grupo y artista, a resalta den nan manera, 
cu e piesanan cu nan a scoge pa interpreta. 

Algun momento extra-memorabel: Doedel Sofia cu su cuatro compa- 
ñando Albert Croes riba piano; Rachel Kraaivanger interpretando cu 
hopi melancolia e piesanan “Felicidad” y “Esperansa”; e inimitabel Etty 
Toppenberg, cu a desvia di e programa cantando “Ki ora mi corda” di 
Padu Lampe, e unico cantica e anochi ey cu no tabata di Rudy Plaate, 
pa dedic’e na Norman y Rudy. 

Tabata un placer pa mira Padu goza asina tanto sinta riba su rolstoel 
adilanti den skina banda robes. Tambe ex gouverneur Olindo Koolman 
y su simpatica señora Dora a impresiona cu nan presencia. Kico e lo 
tabata pensa ora cu Papito a cera e concierto cu “Si mi bira gouverneur”? 

Na nomber di Minister di Cultura, Señor Dumfries, Director di Depar- 
tamento di Cultura a otorga plakkaat di reconocimento na e homena- 
headonan. 

Michael Kuiperi y Netto Arends kendenan a tuma e iniciativo di organisa 
e concierto di homenahe y Persey Jeandor cu a traha duro pa realisa 
e concierto, tur tres merece un danki grandi di nos comunidad pa un 
celebracion di nos cultura musical. 

Ta un lastima cu e sistema di zonido (sound system) no tabata na nivel 
di e artistanan. 

E tabata laga hopi di desea y varios bes e tabata malo, hopi malo, 
completamente malo. 

E tabata un berdadero mancha mahos rib’e concierto. 

N.B. Pa via di un problema cu mi lomba mi no por a ta presente na e 
concierto y e articulo aki ta un compilacion di opinionnan di hendenan 
cu si a asisti e concierto cu ami a entrevista despues. 

Mi tabatin e privilegio di combersa personalmente cu Rudy y Norman 
diadomingo mainta na un reunion familiar na honor di e dos artistanan 
y tur dos a expresa nan gratitud y admiracion pa e organisadornan y e 
publico Arubano cu a mustra un pasion grandi pa nan musica. 

E concierto a surpasa tur nan expectativo. Mi a puntra nan con nan 
ta compara e homenahe aki cu esun cu nan a ricibi na cuminsamento 
di aña na Concertgebouw di Amsterdam, un di e casnan musical mas 
venera den mundo. 

Nan opinion ta cu esun di Aruba tabata completamente diferente: mas 
intimo, entre amigo y conocinan y esaki a haci’e mas personal. 


Leyenda pa e fotonan 



Clyde Harms (1): Albert, Francis, Charine y Arlene di Happy Hour Gang 
a duna un precioso presentacion 
Foto cortesia di Gina Burleson (Diario) 



Clyde Harms (2) Rudy ta conta con e cantica cu Norman a caba di toca 
a nace. Esaki ta na e homenahe e diadomingo mainta na un cas familiar 
Foto di autor 



Clyde Harms (3) Persey gradici Norman despues di su actuacion cu 
Etty Toppenberg 

Foto cortesia di Gina Burleson (Diario) 

Apesar di a domina henter wega 


SV La Fama ta cay venci den su prome 
wega di campeonato division di honor 



DIADOMINGO atardi e ekipo di SV La Fama a hunga su prome wega 
di campeonato 2016-2017 contra di Bubali SC caminda e wega a bin 
termina c’un victoria di 3-2 p’e orguyonan di Noord. 

Ambos ekipo a subi tereno cu un cantidad grandi di hungadornan ho- 
ben di nan divisionnan di tanto Menor, Mayor y Junioren y sin duda 
ta un señal positivo cu tin talento den e divisionnan aki cu por hunga 
riba nivel halto di nos futbol, apesar di ta hopi jong. 

E expectativanan p’e ekipo di La Fama ta grandi p’e temporada aki 
y for di e prome pitazo di referee tabata bisto cu e ekipo a hunga un 
futbol di presion, mientras cu Bubali a concentra su wega totalmente 
riba contra atake. 

Den e prome tempo La Fama a mustra hopi bruha cu poco coordinacion 
den ehecucion di e sistema cu e kier a hunga, loke a permiti Bubali 
constantemente di tin hungadornan liber pa ricibi e bala y bay den 
contra atake. 

E prome peligernan di gol tabata di parti di Bubali, pero esakinan no a 
wordo converti y riba un atake di La Fama e prome gol di wega ta bay 
ora cu e refuerso di e ekipo di San Nicolas, Crisier ‘Makalele’ Cecilia cu 
a duna e ekipo di Savaneta bentaha di 1-0. 

E gol no a cambia mucho n’e organisacion di La Fama y e ekipo a keda 
hunga insigur loke a conduci tambe n’e gol di empate di Bubali algun 
minuut despues di e gol inicial. 

La Fama a mustra un ekipo timido cu tabata hopi nervioso cu no tabata 
coordina nan movecion riba tereno y ta bin acerca cu e ekipo tabata con- 
stantemente perde e bala na momentonan crucial y esaki a conduci n’e 
di dos gol di Bubali y cu cual score di 2-1 e prome tempo a bin finalisa. 

MAS MIHO 

Den di dos tempo e situacion den e prome minuutnan a sigui mesun 
cos, pero na di 50 minuut La Fama a pasa pa domina e partido por 


completo y henter e wega a tuma lugar riba e banda di Bubali, pero cu 
poco creacion di situacionnan di gol. 

Bubali tabata defende cu alma y cuerpo pa evita e gol di empate, pero 
esaki a bin cay tog riba un tiro di skina caminda Davidson Kaarsbaan 
ta bin logra kop aden pa empata e partido na 2-2. 

Despues di e gol aki La Fama a bira mucho mas agresivo, a lucha con- 
stantemente p’e bala y tabata presiona su rival formalmente, pero un 
biaha mas cu poco organisacion y hopi perdida di bala. 

E ekipo tabata lucha duro pa kita e bala for di Bubali, pero ora cu nan 
podera di esaki, nan ta bolbe perde e bala pa falta di eficiencia den 
nan pasonan. 

Makalele Cecilia a bin haya tres chens mortal den e periodo aki y na 
tur tres ocasion el a desperdicia esakinan cu a pone cu Bubali a keda 
riba pia. 

La Fama tabata serca di e gol di triunfo ora cu Davidos Kaarsbaan a 
yega prome na un sake largo di portero Joshua Faro, pero su lob over 
di cabes di portero di Bubali, ta pica y pasa net over di e tubo di gol. 
Ora cu tur hende a kere cu e wega lo a termina den un empate, e de- 
fensa di La Fana ta practicamente regala un tiro di skina y no ta defende 
esaki debidamente y aki Mark Jacobs ta logra anota e gol di triunfo cu 
a duna Bubali e triunfo di 3-2. 

E otro golnan di Bubali a wordo anota pa Leon y Sebastian Montoya. 
Bubali a hunga cu hopi hungador hoben y ekipo ta bou direccion di 
entrenador Dolfito Jacobs, kende tambe tin e ekiponan di division 
hoben bou di su encargo. 

La Fama a subi tereno cu Joshua Faro den gol, defensanan Ryan Illis, 
Ronaldo Arrindel y Juan Pablo Garcia mientras cu medio campo a 
wordo forma pa Crisler Cecilia, Felix Robles, Carlos Ramirez, Robert 
Hernandez, Arends. 

E parti ofensivo a wordo forma Davidson Kaarsbaan y Joel Rodriguez. 

Partido AVP kier sigui manipula mente di pueblo! 

Segun e Jaarverslag 2015 di APFA, Gobierno 
tin un debe total di 819.5 miyon na e fondo aki 


Gastouau di interes, 2009-2017 

(x miyon AfL) 

RECIENTEMENTE, 

partido MEP a emiti un 
comunicado caminda a ser 
treci padilanti cu e debe 
cu Gabinete Eman tin na 
APFA a crece den forma 
astronomico y cu esaki ya 
a yega na un suma di casi 
900 miyon florin. 

Rib’e ponencia aki tanto 
Minister Angel Bermu- 
dez como Parlamentario 
Marlon Sneek a reacciona 
bisando cu locual MEP a 
trece padilanti ta un men- 
tira ya cu na ningun mo- 


mento so Gabinete Eman 
tin e debenan cuantioso aki 
na APFA, pero locual tin ta 
“un suma di 875 miyon flo- 
rin cu a wordo inverti den 
instrumento di Gobierno”. 
Un ridiculez di marca may- 
or, ya cu bisando esaki ta 
mustra un biaha mas cu 
e Gobierno aki ta campe- 
on den hinca palabra y 
frasenan bunita den otro 
p’asina tapa e situacion 
real cu nos pais ta aden. 

Awor e manipulacion a 
yega asina leu cu Gobierno 


ta insinua cu tur e debenan 
cu e tin na APFA no ta debe 
mas, pero mester wordo 
considera como inversion- 
nan di APFA den Gobierno. 

No por sigui fia mas 
Pa comproba con Bermu- 
dez y Sneek kier sigui ma- 
nipula mente di pueblo 
bisando cu Gobierno no 
tin debe na APFA, adhunto 
MEP ta produci un tabel cu 
ta aparece den e Jaarver- 
slag 2015 di APFA, ca- 
minda riba pagina 79 por 
lesa: “Specificatie van de 


totale schuld van het Land 
Aruba aan APFA per 31 
di december 2015” y cual 
debe ta suma na 819.5 
miyon florin. 

Pues aki por mira clara- 
mente cu no ta MEP no ta 
papia e berdad, pero ta e 
propio APFA ta considera 
e suma astronomico aki 
como debe total di Gobi- 
erno na APFA. 

E categorianan cu mas ta 
resalta ta e Overheidslen- 
ingen (395 miyon florin) 
y Staatsobligaties (388 
miyon florin). 

Pues e Leningen y Ob- 
ligaties aki ta debenan 
di Gobierno y no mester 
duna e bestia mahos aki 
un otro nomber! No mester 
lubida con tur e deficitnan 
financiero a ser crea du- 
rante e ultimo 7 aña y pa 
cual Gabinete Eman a fia y 
sigui fia tur aña cerca APFA 
p’asina tapa e buraconan 
financiero. 

Alavez, locual Bermudez 
y Sneek no ta bisa pueblo 
ta cu - segun a ser declara 
den e ultimo reunion di 
APFA na Cas di Cultura - 
di awor en adelante APFA 
mes lo no bay cumpra ob- 
ligaties (bononan) mas di 
Gobierno. Pues Gobierno 
lo no bay tin lechi mas pa 
chica for di e baca cu yama 
APFA! 

Interes astronomico 

Tambe den su reaccion ul- 
timo Minister Bermudez a 
trece padilanti cu “e inver- 
sionnan cu APFA tin den 
Gobierno ta genera un en- 
trada total di rendimento 
di 52 miyon florin pa aña”. 


Sin duda cu esaki ta ben- 
eficia APFA, pero si Bermu- 
dez ta sincero cu su mes y 
cu pueblo e mester a bisa 
acerca cu su Gobierno tur 
aña ta sinta horca cu pago 
di interes enorme di tur e 
debenan cu su Gobierno a 
crea, ya cu den forma des- 
cabeya nan a redobla nos 
debe nacional den apenas 
7 aña. 

Y tabata hustamente e pro- 
pio Minister Bermudez aki 
algun siman pasa a sclama 
den Parlamento cu e suma 
total di interes cu Gobi- 
erno tin cu paga tur aña ta 
demasiado halto y lo yega 
215 miyon florin na 2017, 
esta casi 600 mil florin pa 
dia na interes so! 

Hecho ta cu e pago di in- 
teres aki ta come un quinta 
parti (20%) di e entradan- 
an total di Gobierno y esaki 
ta impedi Gobierno di in- 
verti den otro sectornan di 
comunidad! 

Finalmente mester con- 
clui cu MEP na ningun 
momento so a trece un 
mensahe falso y manipula 
padilanti, pero cifranan 
oficial di APFA mes ta duna 
MEP tur rason pa confirma 
cu Gobierno di AVP tin un 
debe astronomico na APFA 
y cual debe tin cu wordo 
paga pa e generacion aki y 
futuro generacionnan. 


% Mainta 

*r ccntfJkiUv 

Nos e-mail: 

noticia@awemainta.com 

Tel: 583-1400 
Fax: 583-1444 

Experimenta, crea y siña un tecnica nobo 

UNOCA ta presenta "Glass Bead Making" workshop 




UNOCA, nos fondo cultural tin como vision pa desaroya talento 
den tur disciplina artistico y cultural, pa haci arte y cultura acesibel 
na publico en general, esaki cu e mision pa crea participacion activo 
di comunidad den arte y cultura. 

En conexion cu esaki UNOCA ta subsidia diferente workshop du- 
rante aña y e luna aki a team up cu Terrafuse Arubaglassceramics 
pa presenta un “Glass Bead Making” workshop. 

Durante e curso aki cu ta tuma lugar tus diahuebs pa 6 siman, 
participantenan lo descubri e secreto di traha cu glas. Nan lo tin 
e oportunidad pa experimenta, siña un tecnica nobo y crea nan 
propio beads di glas cu cual nan por traha cadena of otro artefacto. 
E lesnan ta cuminsa awe diahuebs, 13 di october di 3:30 pm pa at 
6:30pm na Scol di Arte, San Nicolas, ta costa AFL. 30.00 pa tur 6 
siman y ta pa hoben y adulto entre 14 pa 25 aña. 

Esaki ta bo ultimo oportunidad pa registra y disfruta di e worshop 
aki presenta pa UNOCA. 

Registra na Scol di Arte, tel. + 297 5849168 of 5922978. Tambe 
por email pa arubaglassceramics@gmail.com . 

Pa mas informacion di workshops artistico of otro proyectonan 
cultural por bishita UNOCA ARUBA riba Facebook of @unoca riba 
Instagram. 

"Dor di bo mi a wordo sosteni for di nacemento, 

Abo ta Esun ku a sakami for di barika di mi mama pa 
semper mi lo alaba Bo" 

Salmo :71,6 

A bai sosega den braza di Señor: 


Sr. Pedro 
Simon Edgar 
Berkley 

*26-11-1926 
+ 07-10-2016 
Mihor conosi como 
"Piet di Piets Soda Fountain 
& Piets lcecream Fabriek" 

Na nomber di su Querida esposa: Sra. Dolores (Loly) 

Berkley-Ciriaco 

Yiunanan: tMeredith Lucienne Berkley, 

Sharon-Rose y Hubert Hennep-Berkley, 

Elias (Eli) Henny Berkley, Pedro (Pietje) 

Simon BerkleyyGina Berkley-Arendsz, 

Olga (Olgita) Berkley, 

Delvin Elias Berkley I su mama Sra Pilar 
Acevedo (na Miami), Alex Berkley, 

Emily Berkley, Frankely Iglesias y Bianca 
Krajenbrink. 

Nietonan: Rodney, Vanessa, Elton,Thirza, Rachel, 

Natalie, Edgar, Brian, Gerald, Pedro, Jonathan, 
Luciene-Antoine, lyanla, llhan, Ethan, 

Elijah i bisanietonan. 

Rumanan: Gertruida (Tula) Berkley, 

Phillipus (Pilu) Berkley, 

Luciana (Muneca) Berkley, 
tElias (Nene) Berkley, 
tHelena (Lienchie) Berkley, 

Sobrino I sobrinanan na : Aruba,Venezuela , 

Merca y Hulanda. 

Su swa y cunanan: Martina Ciriaco y famia na Sto. 

Domingo, Merita Ciriaco y famia na Hulanda, 
Isabel Ciriaco y famia na Sto.Domingo, 
Altagracia Ciriacoy famia na Merca, 

Lourdes Ciriaco y famia na Sto.Domingo, 
Ramona Ciriaco y famia na Sto Domingo, 

Rosa Ciriaco y famia na Curacao, 

Rufino Ciriaco y famia na Sto. Domingo, 
tDolores Ciriaco y famia na Aruba. 

Ydemas amigonan I famianan na Aruba, Sto. 
Domingo,Curacao, Venezuela, Merca, Colombia y 
Hulanda. 

Berkley, Ciriaco, lglesias,Acevedo, Lopez-Henriquez, 
Yarzagaray, Does, Hijmering,Tujeehut, Evers, Hennep, 
Arendsz, Meyer,Tromp,Toussaint, Acosta, Jowett, Soto, 
Comenencia, Maldonado, Odor, Jandroep, Guda, Moreta, 
Anaya, Croes, Thielman, Marchena, Wong, Russel, 

Nuboer, Perez, Oduber, Mo-ajok, Perdomo, Zapata, 
D'lisli,Toppenberg , Lacle, Lim-apo, Krajenbrink, Van 
Tright, Kelly, Francis ,Elmendorp-Emerenciana, 
Kelkboom, Jolanda I Isabel Garcia, Grupo Coro Escala, 
Figaroa, Nassy, Williams, de Freitas, Loefstop, Giraldo y 
Willems. 

Condolencia ta tuma lugar diaranson 12 oktober di 6pm 
- 9pm na Royal Funeral Home. 

Acto di despedida ta tuma lugar diahuebs 13 oktober di 
2pm -4pm na Royal Funeral Home. I despues lo sigi 
cremashon den seno familiar. 

Nos ta lamenta cu despues di entiero nos no ta ricibi 
bishita di condolencia na cas. 

Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristesa na nos curason, nos ta 
participa fayecimento di mi casa, mi mama, wela y 
ruman stima: 



Francisca Thiel-Geerman 

Miho conoci como"Sita" 

^24-07-1943 - t08-10-2016 
Na nomber di su: 

Esposo: JuanThiel 

Yiu stima: Maybellyne y Conrad Cordero 

Nietanan stima: Cassidy Cordero, 

Alyssa Cordero. 

Rumannan: Vda. Mena Lacle, Lorenzo Geerman, 

Sildo Geerman y Maria Romano, 
Janny Geerman. 

Sobrinonan: Vivian, Hector, 

Mellany y Nigel Loopstok, 

Ken y Kendrick Lacle, 

Jonathan, Sharma y Asher Geerman, 

Joel Geerman na Hulanda, 

Romira Geerman, 

Albert y Mason Boekhoudt. 

Swa y cuñanan: Bibi y Toya Thiel-Dirksz y famia, 

Coco y Vera Thiel-Croes y famia, 
CrismoThiel y Mimi Croes, 
Roman Thiel,Denchi Thiel, 

Lulu Thiel,Norma Thiel y famia, 
EdnaThiel, 

Marjorie y Erwin Croes y famia, 
Vdo. Chona Yarzagaray y famia, 
Elvia, Roly y Mechi y famia. 
Consuegro: Francisco Cordero y famia na Corsow 
Ayudante di cas: Yolanda Chambi 

Enfermera: Magriet Rozenberg y famia 

Compañantenan na Colombia: 

Blanca Boekhoudt-Zuluaga, 

Lola Zuluaga na Colombia, 

Tulio Zuluaga na Colombia, 

Yolanda Wernet. 

Amiga di cas: Marisela Boekhoudt y famia 

Primo y primanan, ihanan, amigo y amiganan, 
bisiña y conocirnan y demas famia ta invita pa 
asisti na e acto di entiero cual lo tuma lugar 
diasabra 15 di october 2016 pa 11 or di mainta 
saliendo for di Misa Sta. Filomena pa Santana 
Catolico Pastoor Kranwinkel na Paradera. Nos 
defunto stima lo ta reposa for di 9or di mainta den 
Misa Sta. Filomena na Paradera. 

Adres pa condolencia: Aurora Funeral Home 
diabierna 14 di oktober 2016, di 7or pa 9or di 
anochi. 

Nos ta lamenta cu despues di entiero nos no por 
ricibi bishita di condolencia na cas. 

Si nos por a lubida un of otro famia nos ta pidi nos 
disculpa. 



,< Cumana 76 

Oranjestad.Aruba 
Tel: 588-6699 
Fax: 588-6698 
Cel: 593-0857/560-1403 


Cielo ta di fiesta e Musico cu tawata falta a yega pa 
forma e orkesta. Riba su drums e ta completa e 
harmonia celestial y ta alegra e angelnan cu su 
chistenan. 


A bay laga nos den brasa di Señor: 


Gregorio Segundo Marquez 

Mihorconoci como:"Papy" 

*10-09-1944 -108-10-2016 
Na nomber di: 

Su querida esposa: 

Lucia "Cuchi" Marquez-Werleman 
Su unico yiu stima: Odhila Amorisa Marquez 

Su mayornan: tGregorio de Jesus y 

tTeresa de Jesus Marquez-Robles 
Su rumannan: tClara Vasquez y famia, 

Arlina Vasquez y famia, Leda Vasquez y famia, 
tBetty Vasquez, 

Jenny y Ricardo Croes-Marquez y famia, 
Deniris Marquezy famia, 

Elsa Marquez, Ondina Marquez y yiu, 

Vivian Marquez y yiu, Gladys Rasmijn y famia. 
Su swa y cuñanan: tFrancisca Werleman y famia, 
Pedro Werleman y famia, 
tMaria Werleman y famia, 
tMario Werleman y famia, 
Lucas"Jul"Werleman y famia, 
Elsa Werleman y famia. 

Sobrino y sobrinanan, primo y primanan, su 
ihanan y demas famia na Aruba,Venezuela, 
Colombia, Hulanda, Merca, Curacao y Bonaire 




Bisiñanan stima: Juanita y Rubira Roys, 

Hubert y Dora Tromp-Geerman, 

Benito Martinus. 

Amigonan di cas: Betois Lacle, 

Jan y Helga van Gijn y famia, 
Hector Wallace, 

Jossy Brokke, 
Fernando"Nando"Vrolijk. 

Su amigonan musical diThe Magnificent 5: Roy 
Lacle, Gibi Wever 

Demas amigo y amiganan cu ta hopi pa menciona, 
su ex-coleganan di King, Palm Beach y Crystal 
Casino. Ex integrantenan diTheTrupialen, Los 
Elegantes y Super Combo Sass. 

Ta invita pa e acto di despedida cu lo tuma lugar 
diabierna 14 di October 2016 na Aurora Funeral 
Home di 9'or pa 11 'or di mainta, despues lo tin e 
acto di cremacion den seno familiar. 

Adres pa condolencia: Aurora Funeral Home, 
diahuebs 13 di October di 7'or pa 9'or di anochi. 

Encaresidamente nos ta prefera pa bin cu trahe 
alegre. 

Cumana 76 
Oranjestad,Aruba 
Tel: 588-6699 
Fax: 588-6698 
/ Cel: 593-0857/560-1403 



Gradicimento y invitacion 
Genoveva Maduro-Geerman 

Pa medio di esaki na nomber di famia, nos kier 
manda palabra di gradicimento di curason pa tur 
esnan cu a compaña nos y a sostene nos na ora di 
su enfermedad, fayecimento y entiero di nos 
defunto stima; 



Genoveva Maduro-Geerman 

Mihor conoci como Machi, Veva, Nowewa y Abuela 


Gradicimento 

Pa medio di esaki famia kier a gradici tur esnan cu 
den un manera of otro a mustra nan atencion 
durante fayecimento y despedida di nos defunto 
stima: 



Marlene Sylvia 
Westerburger 


Un danki ta bay na su doctor di cas Jansen Marije 
cu hopi dedicacion a presenta na cas tur momento 
cu nos a yame, Na Shon Pe Krozendijk cu tur luna a 
bin dune su Santo Cumunion, Na lidernan di 
Scouting Aruba, na Jossy Kock, Na Mama di S.B 
Food & Market, Na atencion di parti di D.T.I., Na tur 
persona cu a asisti na e anochi di condelencia, cu a 
yama nos, cu a manda telegram, cu a manda 
mensahenan via medianan social, Na Aurora 
Funeral Home pa su bon servicio y muy particulaar 
na Pastoor Jairo Maduro. 

Nos ta invita tur hende pa tres Santo Sacrificio di 
misa cu ta tuma lugar na misa Birgen di Fatima 
(Dakota): 

Diaranson 12 di oktober 2016, Diahuebs 13 di 
oktober 2016 y Diasabra 15 di oktober 2016 pa 7 
or di anochi y despues di ultimo misa sigui pa un 
santo rosario pa descanso di alma di difunto na 
cas, Buena Vista 29. 

Boso presencia ta altamente aprecia. 

Dios ta nos refugio, 

E ta nosfortalesa, 

El a resulta un yudador den mester. 
Salmo 46:1 

A fayece inesperadamente: 



Jorge Pirela 

Mihorconoci como"Maracucho" 
*02-01 -1948 - T09-10-2016 

Acto di entiero lo wordo anuncia despues 


Un gradicimento ta bay na tur cu a yama, manda 
mensaheyTelegram. Masha danki pa e 
palabranan di Consuelo. 

Na tur famia, amigo y conocirnan, boso atencion y 
cariño tabata un gran consuelo pa nos. 

Gradicimento 


Yama ayo lo nifica tot nooit meer y esaki ta 
imposibel. Aunke mi sa cu mi ausencia a laga un 
bashi y cu e duele ta hopi grandi, hopi leu mi no a 
bai. Habri bo curason y sinti mi presencia eyden y 
bo lo sa cu nunca mi a bai, ta simplemente cas mi 
a regresa. Laga Alegria y Amor ta e Forsa cu lo laga 
mi biba pa semper serca bo. 



Juan Dominico Werleman 

Nos kier gradici tur famia, amigo y amiga, colega y 
conocirnan cu a demonstra nan simpatia y cu a 
duna nan tempo y atencion na nos durante e 
dianan dificil aki. Boso simpatia, tempo y atencion 
tabata y ta un gran consuelo pa nos. Nos kier a 
duna tambe un danki special na dr. Britt-Croes y 
Wilhemina Kanker Fonds cu tabata hunto cu nos di 
comienso tefinal. 

Di parti di: su esposa, yiunan, 
nietonan y bisanietonan 

"Señorta mi wardador, Pues mi'n tin falta di nada, 
Den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza." 
Salmo: 23.1 

Cu inmenso tristesa na nos curason pero conforme 
cu boluntad di Dios, Nos ta participa fayecimento 
di: 



Florentino Vrolijk 

Mihorconoci como"Bubu" 

*14-03-1946 - t 10-10-2016 


Na nomber di su: 

Sobrino- y sobrinanan Stima: Andres (Ady) y 
esposa Inez Lacle-Taborda, 

Andrew Vrolijky Rosalyn Carolina, 
Rose-Ann yTivo Vasquezy yuinan, 
Karina Petrocchi y yuinan na Hulanda, 
Suzette Vrolijk, Rensley Vrolijk. 

Su sobre Sobrino- y sobrinanan : 

Gisenny y jui Michella, Jennemie, 

Jervin, Thayino, Josmar, Julien, Jason. 

Su Cuñanan: Sra. Vda. Lea Vrolijk-Dania, 

Sra. Vda. Anita Vrolijk-Lacle. 

Su Iha nan: Andrew Vrolijk, 

Jervin Henriquez. 

Su amigo nan di cas: FransCroes, 

Leo Werleman, Crismo Thiel, 

Ruben Willems, Luis de Cuba, 

Calin Lacle. 

Su primo y primanan, su bisinjanan, ex colega nan 
di Santa Rosa, demás famia y conocirnan 
ta invita pa e acto di despedida cu lo tuma lugar 
diahueps 12 di oktober 2016 na Aurora Funeral 
Home for di 9'or pa 11 'or di mainta. Sigui pa 
cremación cu lo tuma lugar den seno familiar. 

Toyota Altezza ta 
perde control y basha 
cura di cas abou 


'puttaud 

Cumana #44 Tel: 586-4444 / 733-2906 

E: royalfuneralhome@hotmail.com / 593-0857 / 731-5847 

"Laga tur locual ta spera mi ta bunita 
Laga tur locual mi encontra na caminda ta bunita 
Laga tur locual ta rondonami ta buniteza. 

Cu tristesa nos ta anuncia cu nos tata, welo, 
bisawelo, ruman, swa, omo y amigo a bai laga nos: 




Mario Croes 

Mihor conoci como"Mai Chocagai" 

*25 juli 1937 t 06 october 2016 

Yuinan: Dimeterio, Lucia Croes y yuinan, 

Prisca Croes y yuinan, Antonio Croes, 
Martin, Miriam Croes y yuinan, 
tMaria Marvelita Croes y yui. 

Nietnonan: Samuel Croes, Shannon, Claudia de 
Cuba y famia, Marvic y Marshall Croes, 
Prenston Zimmerman y famia, 

Nietanan:Sharissa, Brain Dirkszy famia, 

Jessica Croes y famia, Janine de Cuba, 
Stefan Reeky famia, Priscilla, 

Kaal Martijn y famia, Ashley Croes. 

Rumanan: tAnselma Croes y yui, 

Adalberta (Betty) y famia, tAlfonso y famia, 
t Luis Mariano y famia, Erica Croes. 

Bisanieto y bisanietanan, sobrino y 
sobrinanan,tanta y Omonan, primo y primanan, 
comer y compernan, team di Cas di Machi,ex 
coleganan di Elmar y Arubus. 

Demas famia: Croes, Maduro, Henricus, Koolman, 
De Cuba, Zimmerman, Krosendijk, Dirksz,Reek, 
Geerman, Rodriguez, Vasquez, Ras, Amaya, 
Monsanto,Tromp, Ramada, Ramirez, Dabian, 
Croeze, Werleman, v/d Biezen, Navas, Danje, 
Everon, Casares, Wernet, Perez, Boekhoudt, v/d 
Zouwen y demas famia na Merca, Hulanda y 
Curacao, conocir y amistadesnan. 

Acto di despedida y cremacion lo tuma lugar na 
Royal Funeral Home, diabierna 14 di october 2016 
di 9'or pa 10'or di mainta. 

Si en caso den nos tristesa por a lubida algun 
persona of famia, nos ta pidi nos mas sincero 
disculpa. 



E: royalfuneralhome@hotmail.com / 593-0857 / 731-5847 


'Senjor ta mi wardador, mi'n tin falta di nada.' 
A aborda pa su ultimo crusero: 



Angel Bermudez Sr. 

*2 -10 -1919 - 112-10-2016 
Viudo di: Gloria M. Bermudez - Kip 

Na nomber di su yiunan: Marvel C. Bermudez, 
Esther E. Bermudez, 

Angel R. Bermudez y Flavia B. Koolman, 
Richardina P. Bermudez. 

Nietonan: Diandra Dijkhoff, 

Viviana Bermudez - Ras y Andres Ras, 
Derchlien Vrolijk - Dijkhoff y Gilbert Vrolijk, 
Gunther Dijkhoff, Michelangelo Bermudez. 

Bisanietonan: Leonardo, Gillién, Alyssa, 

Gulianne y Anderson. 

Swa y cunanan: Cesar Kip y fam, 

Thelma Beuken - Kip y Cobus, 

Hubert y Juanita Kip - de Mey y fam. 
Sobrina stima: Aida Vrolijk -Tromp y fam, 

MariayJohn Bernadina. 

Demas sobrino y sobrino nan 

Su ayudante: Adriana Kipp y yiunan 

Su nursenan: Diana, Marian, Graciela y Simona 

Demas famia: Bermudez, Kip, Odor, Lampkin, 
Nunez, Bernadina, Arends, Dijkhoff. 

Ta invita pa asisti na e acto di entierro cual lo tuma 
lugar diasabra 15oktober 
2016 for di 2'or pa 4'or di atardi na Royal Funeral 
Home, despues lo sali pa 
Santana St. Anna na Noord. 

Condolencia: diabierna 14 di oktober 2016 for di 
7'or pa 9'or di anochi 

Na lugar di flor ta pidi un donacion pa Centro 
Kibrahacha 

Despues di entiero no por risibi bishita na kas 




DIARANSON mainta, alrededor di 7:30, 
un accidente ta sosode riba caminda di Pie- 
dra Plat na altura di ex John Pizza. 

Un auto Toyota Altezza numera A-48185 
a bay pa lora, pero pa motibo di santo fini 
riba caminda a perde control y baha na man 
drechi, bashando cura di cas na Piedra Plat 
#89-B abou. 

Aunke tabatin basta daño material, no taba- 
tin herido. 

Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero 
conforme cu 

boluntad di Dios nos ta participa fayecimento di: 



Rafael Figaroa 

Mihor conoci como:"Rafai" 

*24-10-1933 - tl 2-10-2016 
Acto di entiero lo wordo anuncia despues. 

Den cuadro di Luna di Enseñansa: 

Anochi di informacion pa studiantenan 
interesa pa studia na Merca y Canada 



DIAMARS dia 25 di october proximo Ministerio di Enseñansa con- 
huntamente cu Departamento di Enseñansa lo tene un anochi di in- 
formacion pa tur studiante cu tin e interes pa bay studia na Merca of 
Canada. E anochi di informacion lo tuma luga na e Auditorium di EPI 
y lo cuminsa pa 7:00pm. 

Durante di e anochi di informacion lo duna informacion general riba 
studia na Merca y Canada, lo duna informacion di financiamento di 
estudio (Arubalening) pa por studia na e paisnan aki y tambe lo enfoca 
rib’e estadonan y universidadnan na e paisnan menciona cu cual pais 
Aruba tin un areglo special pa nos studiantenan Arubiano. 

Ta trata aki di e. o. e estado di South Carolina cu ta inclui University of 
South Carolina (USC) y Coastal Carolina University, Seneca College na 
Toronto Canada, St Mary’s College na Maryland y otronan cu ta den 
proceso pa wordo formalisa. 

E anochi aki lo conta cu presencia di representantenan di University of 
South Carolina cu lo ta na Aruba pa duna informacion. Departamento di 
Enseñansa afdeling studiefaciliteiten y Aruba Scholarship Foundation 
tambe lo ta presente pa amplia rib’e parti di financiamento di estudio 
y posibilidadnan di beca di estudio. 

Manera a wordo anuncia durante e ultimo añanan Minister Michelle 
Hooyboer-Winklaar, na nomber di Gobiemo di Aruba, a logra formalisa 
diferente acuerdo na Merca y Canada cu ta garantisa areglonan special 
na beneficio di nos studiantenan di Aruba. 

E areglonan aki ta encera e. o. “in-state tuition”, “out-of-state tuition 
waver” y tambe descuentonan considerabel riba e suma di gastonan 



di estudio pa tur studiante Arubiano. 

E areglonan aki ta un beneficio hopi grandi pa nos studiantenan y ta 
haci Merca y Canada opcionnan mas acesibel y atractivo pa studian- 
tenan di Aruba. 

Tur studiante cu ta interesa pa bay studia na Merca of Canada ta keda 
cordialmente invita pa e anochi di informacion. 

Durante di e anochi di informacion lo duna tur e informacion relevante 
cu studiantenan tin mester pa por bay studia na Merca of Canada y 
tambe lo tin espacio pa pregunta. 

E anochi di informacion lo tuma luga diamars dia 25 di october cum- 
insando pa 7:00pm na e Auditorium di EPI. 

Women's Club of Aruba a celebra cu nos grandinan 

"International Day for the Elderly People" 



DIA 14 di december 1990 Asamblea General di Nacionnan Uni a asigna 
dia 1 di october como e Dia Internacional pa Hende Grandi (Interna- 
tional Day for the Elderly People). 

E intencion ta pa concientisa publico di consecuencianan cu ta afecta 
tanto nos grandinan como nan contribucion na nos comunidad. 

Rond mundo ta celebra e dia aki pa mehora e bida di nos grandinan y 
pa promove concientisacion cu ta regarda e asunto aki. 

P’esey diahuebs dia 6 di october ultimo, comision di Welfare di Women’s 
Club of Aruba (WCA) a organisa celebracion di e dia aki pa nos gran- 
dinan na St. Michael Paviljoen na Playa cu Brindis Musical y na Huize 
Maris Stella na Savaneta cu Coro La Escala. 

Diabierna 7 di october e celebra e dia aki cu nos grandinan na Centro 
di Cuido San Nicolas tambe cu e grupo Brindis Musical. Esaki a sosode 
hunto cu ayudo di e personal di e diferente casnan. 

Brindis Musical a sa di deleita nos grandinan na Playa y San Nicolas cu 
canto y musica tipico di Aruba. 


Nos grandinan a canta, baila y a gosa un mundo riba e dia aki. Na Huize 
Maris Stella Coro La Escala a sa di haci mesun cos pa nos grandinan 
eynan. 

Nos grandinan pa lunch a saborea un dushi plato crioyo, nan ta gusta 
balia, ta smile ora nan ta contento y mas cu claro nan ta gusta bebe un 
tiki ponche crema. 

Ta di remarca cu den Brindis Musical tin tres integrante cu ta miembro 
di WCA, nan ta Milagros Posner, Adelaida Ponson y nos Life Member, 
Raquel Perez, di 80 aña. 

Cu esaki Presidente Marva Solagnier na nomber di WCA ta gradici 
e siguiente negoshinan, cu a contribui pa haci e celebracion aki uno 
bunita pa nos grandinan den e tres institucionnan cu ta cay bou SABA. 
Manchebo Beach Resort, Renaissance Aruba Resort, Casa Haime, Com- 
pra Ltd, Interpan NV, Playa Trading y Kiwanis Club of Aruba. Masha 
masha danki!!! 

Parlamentario mr. Xiomara Maduro: 


Minister Eman su MEGADEBE 
ta trece pobresa y 
criminalidad creciente 


“FOR di hopi tempo nos ta bin 
ta cuestiona e debe cu Minister 
Eman y su Gabinete ta trahando 
riba cabes di e pueblo aki y spe- 
cialmente e hobennan cu aki poco 
tempo lo mester carga cu e peso di 
un debe nacional for di tur propor- 
cion”, Parlamentario mr. Xiomara 
Maduro a duna di conoce. 

“Na e momentonan aki di cada un 
florin ya caba 83 cent ta bay pa 
cubri debe y esaki ta pone cu no 
ta resta espacio pa por cumpli cu 


gastonan necesario di enseñansa, 
salubridad y pa combati crimi- 
nalidad. 

Den un situacion asina aki e pueb- 
lo ta sufri, ya cu Gobierno ta cum- 
insa corta formalmente den su 
subsidio, ta corta den servicio, ta 
corta den beneficio, ta hisa belast- 
ing, ta cuminsa cobra belasting na 
un manera adelanta y un tras di 
otro, cu e consecuencia cu e costo 
di bida na nos pais ta bira carisimo 
y e pueblo ta bira pober. Pero e no 


ta keda na pobresa so”, segun e 
Parlamentario di MEP. 

“Pobresa ta trece criminalidad 
cu ne ya cu e costo di bida halto 
ta pone cu un grupo di persona 
ta busca manera di sobrevivi dor 
di recuri na hortamento y atraco. 
Ta esey ta locual un MEGADEBE 
ta haci cu un pais. E MEGADEBE 
cu Minister Eman a traha riba 
nos cabes no ta trece progreso, e 
ta trece pobresa y criminalidad 
creciente. 

Awe, lastimamente, nos 
pais ta cosechando 
e fruta di e MEGA- 
DEBE di Minister 
Eman, na unda 
cu tur dia tin ca- 
sonan di ladroni- 


cia y atraco arma. 

Pueblo ta biba den medio danki na 
e mal maneho di Minister Eman cu 
su Ministernan cu a gasta placa pa 
loco, crea un MEGADEBE, trece 
pobresa y criminalidad creciente 
hunto cu ne. 

Pa nos por biba un bida digno na 
e pais aki, pueblo mester rechasa 
e maneho di Minister Eman y kita 
e poder cu e mayoria a duna nan. 
Pasobra tanten cu Minister Eman 
keda na poder, e lo sigui 
crece e MEGADEBE 
y e pobresa y crimi- 
nalidad creciente 
lo keda castiga 
e pueblo aki”, 
Parlamen- 
tario mr. 
Xiomara 
Maduro. 



Parlamentario mr. Xiomara Ruiz Maduro: 

Economia la lora ora cu lin confiansa di bon gobernacion 


NO tin crisis financiero mundial, 
pero e finanza publico di nos pais 
si ta den crisis. E motibo p’awor 
ta conoci. Prome Minister Mike 
Eman a traha un MegaDebe y a 
usa e placa na consumo pa yuda 
un grupo di hende previligia y me- 
nos di 1% di tur e placa a bay den 
inversion na bienestar di pueblo 
en general. 

Banda di esaki Prome Minister 
Eman largo bay no ta papia e ber- 
dad riba e situacion real di nos 
finanza publico cu e consecuencia 
cu na su man Aruba a bay bou di 
curatela di Hulanda den forma di 
e supervicion financiero di CFT, 
segun e miembro di MEP, mr. 
Xiomara Ruiz Maduro. 

Tur esaki ta pone cu e confiansa 
ta bay perdi na nos pais y esaki ta 
pone cu nos economia ta tranca 
formalmente. Pa nos economia 
bolbe florece ta necesario p’e 
confiansa bin bek serca pueblo y 
inversionista y esey nos lo haya 
solamente ora cu tin bon gober- 
nacion. 

Pa logra esaki pueblo mester re- 
chasa y e kita tur e poder cu nan 


a duna na Prme Minister Mike 
Eman riba nos pais. Mas tempo 
Prome Minister Eman keda, ta 
mas mal gobernacion lo tin y mas 
nos pueblo lo sufri na man di un 
economia stanca. 

Gobernacion mester ta serio y 
integro 

“Nos mester realisa cu un inver- 
sionista serio ta keda leu ora nan 
ta mira cu no tin seriedad den 
gobernacion. 

Banda di esaki un inversionista 
serio no lo kier inverti den un pais 
na unda cu e integridad di su man- 
datarionan ta cuestionabel. 

Cu awe economia ta tranca ta pa- 
sobra inversionista tambe ta wak 
ora cu Minister Angel Bermudez ta 
splica riba un reforma cu Gobierno 
ta bay introduci anto pa su mayan 
Prome Minister Eman ta bin papia 
full un otro idioma. 

Inversionista tambe ta keda leu 
ora e mira e corupcion cu ta tu- 
mando lugar cu tereno na Aruba 
na unda cu Minister Sevinger ta 
previligia un solo famia cu mas 
di 90.000 metro cuadra di tereno 


comercial. 

Un inversionista serio tambe ta 
realisa cu nan no por deal cu un 
Gobierno na unda cu bo ta haya 
un Minister Oduber ta bay entrega 
carta di retiro serca Gobernador 
culpando su coleganan di mal 
gobernacion y bisando cu Prome 
Minister Eman no ta lidera, pa 
despues haya lolipop y haci mane- 
ra nada no a pasa. 

Y un inversionista serio lo keda leu 
ora cu e mira con Prome Minister 
Eman ta tene man cu hendenan 
manera Kiko Gomez y Minister 
Otmar cu Ospino Span”, Xiomara 
Ruiz Maduro a sigui splica. 

Criminalidad tambe ta core cu 
inversion 

Y mas cu claro, un inversionista 
serio no por confia un Go- 
bierno cu ta laga crimi- 
nalidad haci deshaci 
n’e pais aki. Pasobra 
tristo ta cu un in- 
versionista serio 
tambe ta realisa 
cu e mal mane- 
ho di Gabinete 
Eman di crea un 



MegaDebe asina disproporcional 
ta trece pobresa cune cu ta in- 
centiva criminalidad cu despues 
e mesun inversionista ta bira vic- 
tima di dje. 

Y si banda di esaki e mira un Minis- 
ter Dowers cu enbes cu e actua cu 
man duro, kier haci infantil dor di 
culpa tur hende p’e criminalidad 
creciente sin mira kico e mes ta 
participe na dje, anto e desicion di 
keda leu di inverti den nos econo- 
mia ta wordo tuma mesora. 

No pone confiansa den hende 
robes 

Economia di bo pais ta lora ora 
cu tin e confiansa di bon gober- 
nacion, pesey e ta keda na pueblo 
pa no deposita nan confiansa 
den hende robes cu dia aden, 
dia afor ta demostra di no ta 
tuma gobernacion na serio 
l y banda di esaki no ta goza 
V tampoco di e intergridad 
necesario pa por hiba 
un bon goberna- 
cion na nos pais, 
|L Xiomara Ruiz 
Maduro (MEP) 
a conclui. 







36 


AWEMainta Diahuebs,13 October 2016 


Refineria di Aruba ta yuda CITGO fortifica su cadena di entrega 


E acuerdo pa reapertura di refineria di Aruba entre Aruba y CITGO 
Petroleum Corporation, ta uno importante pa Aruba, pero tambe di im- 
portancia strategico p’e compania Mericano tambe. Den su discurso, dr. 
Nelson Martinez, CEO y Presidente di CITGO Petroleum Corporation, 
a splica e importancia di e acuerdo aki pa nan refinerianan na Merca. 
Aworaki e crudo cu CITGO ta cumpra for di PDVSA ta wordo procesa 
den nan tres refinerianan na Merca, pero esaki a yega te na cierto 
cantidad. 

E produccion actual di e refinerianan ta pa procesa 749.000 bari 
pa dia di e petroleo cu nan ta cumpra for di PDVSA, haciendo 
CITGO un di e refinerianan mas grandi na Merca. 

Na momento cu Aruba a aserca CITGO, a cuminsa pensa 
riba con por maximalisa e balor di e crudo extra pisa 
di PDVSA procedente for di e faha di Orinoco, cu ta e 
reserva petrolero mas grandi di mundo. 

Asina a cuminsa pensa riba un proyecto diseña p’e 
refineria di Aruba opera como un “upgrader”. Den e 
facilidad aki, cu mester ta completamente operacion 
prome cu 24 luna, e “Diluted Crude Oil” (DCO) cu CITGO 
ta cumpra for di PDVSA ta pasa den un proceso extra. 

E producto cu tin na final lo ta un crudo intermedio hopi 
mas valioso cu lo wordo moldea n’e necesidadnan specifico 


di e refinerianan di CITGO den Golfo di Merca. 

Den cuadro di esaki Nelson Martinez a menciona cu e stacionnan na 
Aruba, cu ta hiba e nomber di Valero, lo haya e nomber y bandera di 
CITGO, unda ta bende productonan di calidad halto di CITGO. 

“Pa nos di CITGO, esaki ta un oportunidad increibel pa expande e 
marca CITGO pafo di fronteranan di Merca,” e ehecutivo a bisa. 
Henter e proceso aki ta bay reforsa e cadena di entrega di e 
productonan di CITGO n’e mas di 6000 stacionnan cu nan tin 
na Merca, aumentando di e forma aki un balor adicional p’e 
accionistanan. 

Na mesun momento na Aruba lo recicla bek e naph- 
tha for di DCO, y produci volumen adicional, cual 
lo wordo manda pa PDVSA pa wordo uza como un 
suavisante p’e crudo extra pisa cu nan tambe ta 
procesa. 

Tur e ariba menciona ta demostra cu e beneficio- 
nan di reapertura di e refineria ta trece beneficio pa 
CITGO tambe, y cu RDA ta un facilidad importante pa 
nan crecemento, ya cu nan lo ta bay ta procesando rond 
di 200 mil bari pa dia di e crudo extra pisa. 



AZB lo ofrece curso di "FINA coaches clinic" 

Den landamento sincronisa cu experto Mericano Tammy McGregor 

DIANAN 14 pa 19 di october proximo, 

Arubaanse Zwembond lo organisa un otro cli- 
nica pa su coachnan e biaha aki den landamento 
sincronisa. 

Specialmente p’e ocasion aki lo trece un experto 
Mericano den persona di Tammy McGregor pa 
guia e curso aki. 

E curso lo ta uno di nivel intermedio y lo tin un 
duracion di seis dia. E participacion lo gratis, 
mientras lo haci uzo di Surfside Marina pa duna 
e curso aki. 

Durante di e seis dianan di curso e participan- 
tenan lo por spera un programa extenso riba e 
parti tecnico y tactico di landamento sincronisa. 

Mirando e programa esaki ta reparti den varios 
seccion, categoria, parti tecnico y tactico, rutina, 
ehecucion y planificacion, coaching, ect. 

Pa tres dia lo traha riba e figuranan den e cat- 
egorianan di edad -12/Under, 13-15 y Junior 
unda lo orienta riba drills, planificacion y en- 
trenamento. 

Un danki sigur na Lotto, e Loteria di Aruba pa 
medio di Comision di Subsidio cu a subsidia e 
curso di AZB “FINA coaches clinic” den landa- 
mento sincronisa cu experto Mericano Tammy 
McGregor. 

Presidente di Parlamento, drs. Mervin Wyatt-Ras: 

Presupuesto di Parlamento y di 
Algemene Rekenkamer a keda aproba 



DURANTE un reunion cu a 
cuminsa for di 10.30 di mainta 
cu a dura te 4 or di atardi, e pre- 
supuesto di Parlamento a keda 
aproba cu 13 voto na fabor y 4 
en contra y tambe e presupuesto 
di Contraloria General cu a ser 
aproba unanimamente. 
Presidente di Parlamento Wyatt- 
Ras, lider di fraccion di PDR, mr. 
Andin Bikker, Parlamentario in- 
dependiente, drs. Marisol Lopez 
Tromp y sr. Marlon Sneek, Vice- 
Lider di fraccion di AVP a defende 
e ley. 

Lider di fraccion di MEP, sra. Ev- 
elyn Wever Croes, kende tambe 
a firma e presupuesto a scoge pa 
bula afo y haci politikeria. Drs. 
Rene Herde a guia e reunion como 
Vice-Presidente di Parlamento. 
Sorpresivamente sin argumento 
di contenido, sino emociona, sra. 
Wever Croes te hasta a vota contra 
di e presupuesto cu e mes a traha. 
Sra. Wever-Croes no por a con- 
tene e rabia y odio y a baha pisa 
riba Presidente di Parlamento 
acusando e di diferente asunto cu 
a sosode prome cu e Presidente a 
asumi su 


MEP a dicidi sin argumento ‘in- 
houdelijk’ di vota contra di e 
presupuesto. Ora di keha cu airco 
no ta traha, cu e no ta haya su 
documento na tempo, cu su frac- 
tiemedewerker mester wordo 
paga, cu tin cu mehora un ke otro 
den Parlamento e lo ta “haantje de 
voorste” pa haci esaki, sinembargo 
ora di vota p’e suma cu ta haci tur 
trabou posibel, e ta vota contra sin 
argumento convincente. 

Si pueblo di Aruba mester de- 
pende di e señora aki pa pone un 
suma pa por yuda e sigur lo lo 
coopera, pero si semper ta scoge 
pa para na banda y critica. Tabata 
hopi lamentable p’e otro miem- 
bronan di CHA y e personal cu a 
traha duro riba e presupuesto pa 
tende con e señora aki no por a 
sostene loke e mes tambe a pone 
pa haci p’e aña benidero. 

Aki ta cla cu e lider di fraccion di 
MEP ta ciega pa rabia riba Wyatt- 
Ras y ni pa prepara su mes bon p’e 
por realisa su mes cu e ta acusa 
Wyatt-Ras riba asuntonan prome 
cu Wyatt-Ras su tempo. 

Hecho ta cu Wyatt-Ras ta nombra 
dia 13 di september y tin menos 
cu un luna na trabou. 


encargo. 


No a keda nada otro di bis’e pa 
busca un terapista pa yud’e cu su 
odio. 

E presupuesto ta regarda un suma 
diAfl. 12.799.400,-cu unsuma di 
Afl. 375.000 pa inversion. E mane- 
ho di Parlamento den temponan 
benidero lo ta dirigi riba leynan 
cu lo fortifica funcionamento di e 
organo di mas halto manera Inde- 
pendisacion di Parlamento, e ley 
di Ombudsman y Ombudsman pa 
Mucha y renobacion di reglement 
van orde. 


Den Reino Parlamento di Aruba 
tin menos trahador cu tur 
otro pais y pues e sosten 
pa medio di profesion- 
alismo nan ta nece- 
sario p’asina sostene 
Parlamentarionan. E 
sistema digital tambe 
lo haya atencion 
locual ta trece 
gastonan 
cun’e. Mes- 
ter describi 
tareanan 
di personal 


p’asina hisa e calidad di trabou. 
Esaki ta un proceso cu a inicia hopi 
aña caba, pero cu no a continua. 
Pa loke t’e sistema di airco esaki 
lo mester ser inova locual lo costa 
Parlamento. Seguridad tambe lo 
mester haya atencion. Despues 
di incidentenan den Parlamento 
a dicidi di eleva e sistema di se- 
guridad. 


Tin polis den e edificio y lo mester 
tene bista riba publico pa garan- 
tisa seguridad p’e personal. Ade- 
mas lo keda fortifica relacion den 
Reino pa medio di reunionnan di 
IPKO y tambe fortifica relacionnan 
den Latino America cu participa- 
cion den Parlatino. 

Wyatt-Ras ta considera cu 
no e sino Parlamento tin 
un reto grandi p’e aña 
benidero y cu mester di 
Parlamentarionan cu 
ta durf tuma respon- 
sabilidad pa nan 
actonan. 

Ta lamen- 
table y has- 
ta infantil 
con lider di 

Pa mira e escultura durante evento di vernissage tabata hopi emocional 

Yiu di Lolita sin palabra pa describi con 
honra e ta sinti cu ta reconoce su mama 



LOUIS Cremony, yiu homber di Lolita a conta cu e evento reciente- 
mente na Colombia tabata hopi emocional p’e, el a trece hopi memoria 
cu ne, memoria di con su mama a lucha pa lanta su famia. 

“N’e evento mi mester a desvela e escultura di mi mama y pa mira cu 
a pensa di duna mi mama e honor aki ta increibel. 

Hopi hende lo nunca tin e experiencia aki, mi no por describi mi senti- 
mento. Mi a yora di alegria y a corda cu mi mama semper a bisa cu ora 
cu e muri hende lo keda papia di dje”. 


Asina mes, hendenan cu a conoce Lolita ta bisa cue escultura aki, no 
parce Lolita na nada. Por a haci un mihor obra, pero si haci comparacion 
di un potret real di Lolita y e escultura presenta, nan no parce na nada. 
Pero su yiu Louis Cremon y si ta masha satisfecho cu a honra su mama. 
“Mi mama Lolita a bin Aruba for di Santo Domingo na un edad hopi 


hoben (21), na comienso e tabata traha bou di un hende, algo cu e no a 
gusta pues a stop. Esaki a motive pa cuminsa traha cos dushi pa bende 
y e placa cu e haya e tabata spaar. 

Despues el a conoce mi tata y nan a casa, haya 4 yiu homber y un yiu 
muher. Na dado momento a habri un negoshi na cas unda tabata bende 
e cos dushi, pinda, cocada entre otro. 

E negoshi aki no a bay bon como cu mi mama tabata yuda hopi hende 
cu credito cual hopi tabata keda sin paga y pues mester a sera e negoshi. 
Apesar di a pasa den e periodo dificil aki mi mama a continua bende 
su cos dushinan uzando un garoshi cu mi tata a traha”. 

Segun Louis Cremony, cu e garoshi aki Lolita tabata pasa cu su garo- 
shinan te na Oranjestad, unda cu e tabata busca fruta for di un señora, 
bende esakinan, traha su ganashi y paga e señora e costo di e frutanan. 
“Mi mama tabata un persona cu hopi orguyo y tambe hopi fuerte. E 
tabata e wes’i lomba di nos famia, e no tabata acepta ningun coy kens 
di ningun hende. Locual cu el a siña nos ta, pa respeta hende cu ta 
respeta bo y si ta e contrario e ora no.” 

Segun sr. Cremony ta conta orguyosamente di su mama, e ta splica con 
e tabata mercadea su productonan tur rond di e isla. 

Lolita tabatin su manera pa atrae hende cu despues di tempo hende 
tabata buske y no por a warda p’e pasa cu su cos dushinan. 

Lolita tabata sinta na entrada di refineria Lago tambe, unda cu e tabata 
warda e empleadonan pasa p’e bende su productonan. 

“Otro cos cu tabata caracterisa mi mama ta cu e no tabata duna cambio 
di placa bek. Pues si bo a cumpra algo cerca dje y a page y ta negocia 
cubo y ta duna bo algun producto extra enbes di buelta di placa”. 

“Mi a wordo lanta den un escena unda cu mi mama constantemente 
tabata traha. E tabatin e pensamento cu e no ta bay depende riba ningun 
hende pa nada y cu bo mester traha pa loke bo kier”. 

E tabata bisa nos: ‘Si bo no traha p’e, bo no kier e’ y esey ta loke mi ta 
hiba cumi te dia di awe”. Tur loke el a siñami tin mi unda mi ta awe 
‘self employed’ pa hopi aña, sr. Louis Cremony a termina bisando. 

Minoushka Farro ta bira e di dies graduado di OGM 



DIAHUEBS ultimo, Minoushka 
Farro exitosamente a presenta 
resultado di su investigacion cu el 
a haci pa obtene e titulo ‘Bachelor 
of Arts’ di e programa academico 
Organization Governance & Man- 
agement (OGM) di Universidad 
di Aruba. 

El a haci e presentacion dilanti di 
un comision di graduacion cu ta- 
bata consisti di su tres supervisor 
cu ta drs. Angelo Brete, dr. Mieke 
de Droog y drs. Kathy Paskel. 

El haci su investigacion den un 
organisacion publico cu tin hopi 
contacto cu cliente y meta di esaki 
tabata pa identifica e pasonan 
strategico cu e organisacion lo por 
tuma pa sigui mehora su servicio, 
eficiencia y ta mucho mas efectivo 
den realisa su metanan. 

E interes di studiante Farro pa e 
investigacion aki a surgi for di e 
necesidad cu cada individuo den 
un comunidad mester ricibi e 
mesun bon servicio di un entidad 
publico, cu nan lo por ricibi di un 
compania den sector priva. 

Pa efectua e investigacion, e studi- 
ante a diseña un cuadro teoretico 
cu a sirbi pa colecta y prueba data 
p’asina por saca conclusionnan 


basa riba modelonan existente 
di maneho strategico di organ- 
isacionnan. 

E organisacion a ricibi e studiante 
cu man habri pa nan por haya con- 
seho obhetivo riba un nivel aca- 
demico y den esencia e studiante 
ta conseha esnan den posicion di 
maneho pa uza structura di un 
organisacion como strategia pa 
mehora su eficiencia, efectividad, 
productividad y intergridad. 

Den comunidadnan chikito mane- 
ra esun di nos e poder ehecutivo 
(y den terminologia publico, e 
poder politico) tin lasonan mucho 
directo rib’e funcionamento di un 
departamento y esaki por tin como 
consecuencia cu e maneho diario 
ta wordo impedi y finalmente por 
atacha e integridad di un gober- 
nante mes, sin tin mester. 

Un otro conseho di Minoushka 
Farro den casonan similar ta pa 
defini e rolnan miho, den cual e 
poder ehecutivo ta keda encarga 
pa establece e maneho na nivel 
nacional, pero ta independisa e 
ehecucion di e maneho dor di crea 
un distancia den e dos structura 
cu lo por evita un laso demasiado 


estrecho entre nan. 

Pero tambe ta duna suficiente 
espacio pa e organisacion publico 
wordo maneha efectivamente 
den serivicio na comunidad na un 
forma eficiente. 

E graduado nobo di e estudio di 
OGM a gradici gerencia y em- 
pleadonan di e organisacion pu- 
blico pa e oportunidad pa haci e 
investigacion aki cerca nan. 

Finalmente miembronan di e 
comision di graduacion a felicita 
Minoushka p’e esfuerso cu el a 
haci y a elabora riba nan admira- 
cion cu nan tin p’e pa su deter- 
minacion durante ehecu- 
cion di e proyecto aki y 
particularmente cu el a 
demostra di por a haci 
esaki riba un nivel 
academico. Decano 
di e facultad, drs. 

Tim Croes a haci 
entrega di e di- 
ploma na e grad- 
uado. 

Universidad di Aru- 
ba, particularmente 
e departamento di 
OGM ta felicita e co- 
munidad academico, 


amigo, famia y conocinan pa e 
logro di Minoushka Farro. 

Pa mas informacion riba e estudio 
OGM, bishita e pagina di web di 
Universidad di Aruba na http:// 
www.ua. aw/OGM y e pagina di 
Facebook cual ta https://www. 
facebook.com/pages/University- 
of-Aruba-OGM-Organization- 
Governance-Man- 
agement-FAS/. 

Presidente SNBA Andres Hernandez 


#/ Hopi porta ta bay habri pa nos ## 


DIABIERNA siman pasa ap- 
ertura oficial di CITGO a tuma 
lugar dilanti e porta principal di 
e refineria. Un cantidad grandi di 
invitado, entre nan Ministernan, 
Presidente di Parlamento, miem- 
bronan di Parlamento, ehecu- 
tivonan di CITGO Petroleum Cor- 
poration y PDVSA, miembronan di 
e team negociador, contratistan- 
an, sindicato, asociacion di SNBA 
y habitantenan di San Nicolas. Tur 
contento y satisfecho. 

Sr. Andres Hernandez, Presidente 
di San Nicolas Business Associa- 
tion na final di e ceremonia a keda 
masha impresiona pa tur loke el a 
tende e mainta ey. 

Andres Hernandez: “Esaki ta un 
alegria total pa nos tur. Nos tur 
aki sinta a tende sr. Luongo habri 
poco porta cu nos no tabata sa cu 


por a wordo habri. 

El a papia di stacionnan di gasolin 
unda ta bay bende gas pa nos au- 
tonan por core riba dje. Tambe cu 
ta existi e posibilidad cu por hiba 
gas p’e casnan uza pa cushina. 
Ora nos haya gas cu ta bin di Ven- 
ezuela, esaki ta baha costo di bida, 
loke ta algo tremendo. Ban warda 
con esaki ta desaroya su mes. 
Nada ta pasa di un dia pa otro.” 

Andres Hernandez ta bisa cu 
semper hende mester keda cu 
speransa. E refineria tabata sera 
y mira con awe e ta habri atrobe, 
ofreciendo trabou na hopi hende. 
Esaki ta danki na hendenan cu 
nunca a perde speransa y cu a para 
duro, a persevera y a logra. “Pa 
loke ta caya principal di San Nico- 
las t’asina cu nos ta trahando den 
negativo pa algun tempo caba. 


San Nicolas a bira un ‘ghost town’. 

Pa añanan caba nos ta pasando 
den dificultad. Poco poco cu un 
refineria habri y e vision di Minis- 
ternan Oduber y de Meza, nos ta 
spera cu den e prome 6 lunanan ta 
bay tin un reapertura di un 20% di 
tiendanan. 

Cu e posibilidad di e zona fiscal 
otro aña, esaki ta bay haci un 
cambio masha grandi mes p’e 
area di San Nicolas y demas bari- 
onan di pariba di brug.” 

SNBA ta tratando di maneha 
e situacion nobo aki, pasobra 
den caso di prepara pa loke ta 
bin, no ta trata di un asociacion 
so, pero di tur grupo, gremio 
y asociacionnan di pariba 
di brug. “Nos ta papiando 
tambe di Gobierno y otro 


partnernan. Tur mester ta cla 
y prepara. Esey ta bay sosode 
tambe.” 



En conexion cu celebracion di Dia Mundial di Post 



Post Aruba tin orario adapta diabierna awo 

Lo cera pa 1 1:00am 


DIABIERNA awo dia 14 di october, Post Aruba N.V. lo celebra “Dia 
Mundial di Post” y como tallo cera pa publico desde ll:00am. Eorario 
adapta aki ta conta pa tur oficina y servicio di Post Aruba N.V. 


Durante un congreso teni na Tokyo na aña 1969 a dicidi di declara e 
fecha como “World Post Day”, den cual rond mundo ta celebra e dia, 
specialmente enfocando rib’e trahadonan den e industria. 


opicina 


CBNT Rai 


Di P08T 


E tema principal di “World Post Day 2016” ta innovacion, integracion 
y inclusion. 

Rond mundo ta observa e dia aki riba 9 di october pero como cu el a 
cay riba diadomingo, a opta pa celebr’e na Aruba diabierna awo. E 
celebracion ta pa recorda e establecimento di Universal Postal Union 
na aña 1874 na Bern, na Suisa. 


Aña pasa tur pais rond mundo a compromete nan mes den traha hunto 
pa logra e metanan di desaroyo sostenibel, enfocando pa caba cu po- 
bresa y hamber, lucha contra inigualdad y inhusticia y pa tuma accion 
den cuadro di cambio di clima. 

Esey ta algun di e 17 meta acorda y como tal e celebracion di Dia 
Mundial di Post tin un rol mucho mas relevante awe, pa provee e in- 
frastructura pa por logra desaroyo. 

Minister Otmar Oduber 

Dunando realse na significacion di e dama fuerte 
Afre Caribense cu a haya oportunidad na Aruba 


AKI 4- 5 siman ta yama Aruba pa duna bon bini n’e scultura di Lolita 
cual lo bira un evento grandi unda cu lo invita mayoria hende cu e 
tabata conoce e tempo ey. 

Tambe naturalmente dun’e e honor manera cu a haci na Bogota. 
Lolita conoci tur rond Aruba 

Minister encarga cu Cultura Otmar Oduber recientemente tabata n’e 
vernissage di e obra cu yama Lolita cu a tuma lugar na Bogota. 
Vernissage kiermen cu e prome muestranan di e scultura di Lolita a 
wordo revela. Mas o menos 1 aña pasa a wordo acerca dor di artista lo- 
cal e internacionalyiu di San Nicolas, Gilbert Senchi cu e idea di Lolita. 
Di biaha a mira e balor agrega di e historia di e persona Afro Caribense 
cu a bin Aruba, unda cu por inmortalise den un scultura cu ta algo 
incomun cu ta tuma lugar. 

Ta trata di un dama cu a bin for di Republica Dominicana, a traha hopi 
duro, lanta su famia y a biba diferente epoca di Aruba entre otro nos 
Status Aparte. 

Lolita tabata conoci pa tur hende aki na Aruba p’esun cu ta bende su 
cos dushinan, su cocadanan, briyechi entre otro. 

“Lolita tabata biba na San Nicolas mey-mey di cantidad di nacionali- 
dad cu tabata hunto y a sa di hiba su famia dilanti dor di tin su propio 
negoshi. 

Mi ta kere cu ta poco biaha ta duna reconocemento na un persona cu no 
a resalta pa motibo economico of pasobra e no tabata un artista grandi. 
Den e caso aki ta pone acento riba un persona humilde, un persona 
cu a sa di lanta na un forma fuerte den un periodo dificil. Cu a cria su 



yiunan cu e base di amor cu ta existi den un area manera San Nicolas.” 
Vernissage Bogota, obra 70% cla 

E evento cu a wordo organisa na Bogota tabata den un seno hopi serca 
hunto cu Embahador di Hulanda cu tambe a honra cu su presencia, 
amigonan di e artista y otro personahenan di Bogota y Aruba. 

Tur presente a experiencia e prome resultado di e obra di arte aki cu 
manera sr. Senchi a splica, ta cla pa mas o menos 70%. 

For di Bogota e obra ta bay Hulanda p’e artista sigui traha riba dje, pa 
den 4 siman mas o menos e por ta na Aruba. 

“E forma cu sr. Senchi ta traha ta un di e formanan di mas antiguo cu 
por tin pa procesa y traha tipo di sculturanan asina, cual tambe ta un 
parti special di e proyecto. Ora wak emocionnan di Louis Cremony e 
yiu homber, ta netamente loke a duna alma y curpa n’e scultura aki 
cu yama Lolita. 

‘Lugar Centrico’ 

E sitio cu a scoge p’e scultura ta dilanti di Oficina di Turismo na San 
Nicolas p’e ta na un lugar centrico. Naturalmente por discuti riba unda 
otro ta kere cu lo ta mas resaltante p’e scultura, sinembargo kier p’e keda 
den e area cultural turistico cu ta creando na San Nicolas y di e forma 
ey bira un atraccion adicional p’e bishitante, Minister Oduber a splica. 
‘Pa su yiu e tabata hopi emocional, nos a combersa hopi di su mama y 
mi por bisa cu mi a conoce Lolita hopi mas di locual mi tabata conoce 
anteriormente, dor di e anecdontanan cu sr. Cremony a conta’. 

Ultimo fecha pa manda 
nominacion pa Shoco Awards 
ta diabierna 14 di october 

DIA 27 di november awor lo tuma lugar e di 11 edicion di Shoco 
Awards 2016, Aruba su premiacion nacional di excelencia den 
servicio. 

E aña aki, un biaha mas Ministerio di Turismo, Transporte, Sector 
Primario y Cultura den colaboracion cu Aruba Hotel and Tourism 
Association (AHATA), lo ta presentando e evento aki. 

For di 2011 tur cu ta traha directa- of indirectamente cu turismo na 
nivel nacional por aplica pa ta nominado di Shoco Awards. 

No tin ningun costo pa manda nominacion. Si ainda bo compania no 
a manda aplicacion(nan) y tin interes pa haci’e, e ultimo fecha pa 
aplica lo ta diabierna awor 14 di october, 2016 na oficina di AHATA. 

Nos kier encurasha tur empresa no ta importa si ta chikito of grandi 
pa nomina e trahadornan cu pa medio di nan servicio optimal, cu 
un sonrisa riba nan cara y e atencion inigualabel ta haci e diferencia 
den boso negoshi. 

Pa mas informacion y detaye di documentonan necesario hunto 
cu e aplicacion, por contact Vanessa Rasmussen na 582-2607 of 
electronicamente na vanessa@ahata.com 

Casonan cu Corte di Prome Instancia tin pa trata awe 


Horario 

Sospechoso 

Acto Castigabel 

08.30 

J.E.S. 

S. ta wordo acusa di kiebro y ladronicia di un of mas flatscreen y/ 
of bebida sterki y/of caha di cigaria di un persona entre 15 y 16 di 
april 2016. 

08.40 

J.G.R. 

R. ta wordo acusa di a intencionalmente maltrata su yiu cu un 
arma (un basora) riba 23 di maart 2015, dor di intencionalmente 
dal e yiu cu e pida palo na su lomba y/of pianan y/of brazanan, 
choca e yiu, dal e cu mokete varios biaha na su barica y dal cu e 
porta di auto varios biaha cu forza na su enkel. 

09.10 

G.A.B. 

B. ta wordo acusa di ladronicia di un television y otro 
propiedadnan di un persona den e periodo di 9 pa 24 di augustus 
2014. 

09.30 

E.A.A.M. 

M. ta wordo acusa di tabata ilegalmente den cas di un persona riba 
14 di maart 2016. 

10.00 

D.A.L. 

I.J.P. 

L. y P. ta wordo acusa di violacion di ley di droga riba 17 di juni 
2015. 


Charla di Comun cacion 
Positivo tocante e 
desaroyo di sexualidad 

E luna di october ta e luna di enseñansa. Muchanan ta siña 
na scol, nan ta desaroya na scol pero tambe nan ta wordo 
guia na scol, tur esaki dor di maestronan. 

Un scol no por haci esaki su so, abo como mayor ta hopi 
importante, bo mester ta consciente con importante bo rol 
como mayor ta. Bo ta e prome educador desde di dia uno, 
na momento bo yiu ta nace. Abo ta siña bo yiu bo norma y 
balor, bo ta e ehempel pa bo yiu. 

Tin topico cu ta hopi delicado p. e. desaroyo di sexualidad, 
cu e topico aki hopi mayor ta sinti incomodo cu nos ta 
compronde sigur, pero cu no ta nescesario. 

Nos kier duna mayor/educador e posibilidad pa ricibi tips 
y sinti un tiki mas comodo pa papia cu nan yiu tocante e 
desaroyo di sexualidad. 

Tienda di Educacion ta organisa hunto cu Minister di Ense- 
ñansa y Maneho di Famia un charla Comunicacion Positivo 
tocante e desaroyo di sexualidad. 

E charla lo ta dialuna 24 di october 7:00pm-9: OOpm na Biblio- 
teca Nacional na George Madurostraat 13, e entrada ta gratis. 
Nos lo kier invita mayor/educador cu tin yiu entre 8 pa 19 
aña pa bin join nos den e charla aki. 

Pa registra of mas informacion djis yama 161. 


Mescos cu na Aruba 

Abogadonan na St. Maarten no ta traha 
Pro-Deo mas pa 900 florin pa caso 


PHILIPSBURG - Más y más abogado 
na Sint Maarten a jóin abogado Geert 
Hatzmann, kende a rebeldiá contra e 
pago cu nan ta haña serca Gobierno 
pa atendé casonan Pro Deo caminda e 
cliente no por paga. 

Gobierno ta paga abogadonan 900 flo- 
rin pa cada caso cu nan atendé pa un 
cliente cu no por paga, pero pa colmo 
Gobierno ta paga tur laat cu tin. 

Pa pone un fin ne situacion aki e abo- 
gado a canta welga y den esaki el a haña 
apoyo di su coleganan Shaira Bommel 
y Sjamira Roseburg, kendenan a join e 
welga entrante ayera. 

Siman pasá diarazon abogado 
Hatzmann a anunciá su desicion den 
Corte. 

Nan a studia tur aspecto y a tene cuenta 
cu trabou di Huez-Comisario, pero te 
aki nan a yega. 

E welga di e abogadonan lo sigi te dia 
Minister di Husticia Kirindongo com- 
prométe su mes pa laga paga pa caso- 
nan cu e abogadonan a haci den pasado, 
pero pa cual nan no a haña pago ainda. 


Nan kier pago pa tur caso cu nan a haci 
te cu juli ultimo. 

Presidente di Comishon di Abogadonan 
Penal, mr. Cor Merx ta respaldá e abo- 
gadonan den esaki. 

E abogadonan a canta welga pa fórsa 
Gobierno paga cuentanan atrasá y ca- 
minda nan a defendé criminalnan cu no 
por paga un abogado. 

Aparte di pago atrasá nan kier aumento 
di e tarifa, pasobra ultimo biaha cu a 
adaptá e tarifa tabata na 1993. 

Esey ta nifica cu entrante ayera crimi- 
nalnan cu no por paga no tin abogado 
y nan casonan no por sigi den Corte. 
Casonan criminal na Saba y Sint 
Maarten si nan lo sigui atendé. E welga 
lo caba asina cu Gobierno paga cuen- 
tanan atrasá. 

E asosiacion di abogadonan ta apoyá e 
welga completamente. 

E abogadonan ademas ta mal fadá cu 
ta paga nan 900 florin pa casonan cu 
ta tuma hopi tempo. 

Si Gobierno no reaccioná, abogadonan 
lo canta wélga general otro siman. 

Na clausura di Aña Parlamentario: 

Oposidon a bóycótea reunion Parlamentar o ayera mainta 


WILLEMSTAD - Tur miembro di oposicion ayera mainta a bati absént 
y hasta algun di coalicion tambe no tabata ni den becindario di sala di 
Parlamento ora cu Presidente a habri un reunion nobo di Parlamento 
ayera mainta despues di e reunion di clausura. 

Cu e miembro di Soberano, Elmer Wilsoe, lo tabata ausente tabata 
conoci, pasobra el a anunciá fo’i siman pasá cu e ta alehá por lo pronto 
for di Parlamento en relacion cu e hecho cu e ta sospechoso den e caso 
di asesinato di Helmin Wiels. 

Pa loke ta Armin Konket, e tambe a manda notificá cu e lo ta ausente 
loke tabata di spera considerando cu e no ta aparecé riba e lista di 
candidato pa bay eleccion fin di e luna aki ya cu miembronan a preferá 
Ruggenaath riba su persona den style di ‘de laatsten zullen de eersten 
zijn’ (sic!). 

Omayra Leeflang tampoco a asisti, pasobra el a protestá pisá contra e 
forma cu Parlamento ta funcioná caminda ta pidi reunion riba varios 
punto, pero nunca ta pone nan riba agenda. 

Pe di dos reunion por a sigi mester tabatin quorum pero ta 9 persona 
so tabatin den sala y pa regla mester a sera e reunion y convocá un 
otro mas lat. 

Omayra Leeflang a manda for di diamars carta pa Presidente di Parla- 
mento cu e ta den protesta. 

E Parlamentario ta den protesta contra e forma cu a viola derechonan 


clave di nos sistema Parlamantario den Aña Parlamentario 2015-2016. 

Ehempel 1: Reunion pidi conforme reglanan di nos reglamento di or- 
den riba bancarota di skol New Horizon caminda 30 studiante a keda 
desampara, no a keda convoca. 

Ehempel 2: Reunion pidi y convoca cu Minister Whiteman riba raport 
devastador riba mal maneho di Minister Plenipotensiario sra. Marvelyn 
Wiels, a keda geschors sin cu Minister a contesta pregunta y e reunion 
nunca mas a reanuda. 

3. Mocion di Parlamento pa duna instruccion na Controlaria General pa 
haci investigacion riba e forma cu Ministerio di Salubridad a maneha e 
epidemia di Chikunguya, no a duna resultado, mientras tin informacion 
cu e raport ta cla. 

E tres puntonan aki ta mustra con malo Parlamento di Corsou a fun- 
ciona den e Aña Parlamentario 2015-2016 violando derechonan clave 
di nos democracia. 

Como Parlamentario cu ta respeta e funcion y e instituto di mas halto 
di nos democracia, Omayra Leeflang a lansa un protesta contra di e 
disfuncionamento aki di nos Parlamento. 

Cu e disfuncionamento aki, Parlamento di Corsou a bira un teatro 
caminda ceremonianan (apertura y clausura) ta tuma lugar, mientras 
e trabou di representacion di pueblo y controlador di Gobiernu no ta 
tuma lugar. 


PG a duna órdo investigacoon di hechos 

WILLEMSTAD - Ministerio Publico (OM) a ricibf un informe di un 
posibel 

menasa cu un arma di candela dor di sr. Michael Romer, Hefe di Servicio di 
Inteligencia VDC. 

Procurador-General (PG), mirando e seriedad di e acusacion y e posecion 
die 

persona en cuestion, a dicidi dia 11 di óctober 2016, pa duna Land- 
srecherche e 

encargo pa iniciá un investigacion di hechos (feitenonderzoek). 

Meta di e investigacion di hechos ta pa haña sa kico bérdad a pasa y pa 
identificá si tin 

sospecho di un hecho castigabel. 

Ministerio Publico ta enfatisá cu n’e momentonan aki no tin cuestion di un 
investigacion di rastreo penal (strafrechterlijk opsporingsonderzoek). 
No a identificá niun hende como sospechoso. 

Informenan den prensa comosifuera a iniciá un investigacion penal 
(strafrechterlijk onderzoek) na Landsrecherche, y cu a scucha sospecho- 
sonan caba, no ta bérdad, segun vocero di OM. 


Homber histerico 
ta menasa y 
maltrata Polisnan 

WILLEMSTAD - Dialuna 10 di october 2016, alrededor di 
8:30pm, un homber histerico a presenta na Warda di Polis Mon- 
taña. 

Na un dado momento e homber aki a cuminsa bringa, menasa y 
agredi e personal cu tabata na warda n’e momento ey. Polis mester 
a uza ‘pepperspray 5 pa domina e sospechoso. 

Personal di ambulance a duna e sospechoso C.A.A. naci na Corsou 
di 23 aña asistencia medico, despues di esaki el a keda deteni pa 
maltrato y menasa. 

Apresenta e homber sospechoso C.A.A. dilanti di un Fiscal Auxiliar, 
cu a ordena su encarcelamento pendiente di mas investigacion. 

Trabou di verkeersplateau na Driemasterstraat 
den cercania di luz di trafico Driemasterstraat 


DEPARTAMENTO di Obra Publico ta informa pueblo di Aruba en 
general y specialmente nos automobilistanan relaciona cu e trabou di 
Verkeersplateau den cercania Luz di Trafico Driemasterstraat/Prof 
Lorentzstraat cu e trabounan cu tuma lugar for di diaranson 12 di 
october 2016. 

Tur trafico biniendo di Driemasterstraat bayendo Paardenbaaistraat 
lo desvia via Yolastraat, Arendsstraat pa Paardenbaaistraat. Lo desvia 
trafico biniendo di Paardenbaaistraat bayendo Driemasterstraat via 
Boliviastraat, Weststraat y Prof Lorentzstraat. 

Adicional tambe por desvia via Arendsstraat, Goletstraat, Timonstraat 
of Brikstraat. Ambos ruta lo ta indica cu baricadanan y borchinan di 


aviso. 

E trabou lo cuminsa 7’or di anochi y ta programa pa caba 3’or di mar- 
duga. 

Ta pidi tur automobilista, negoshi y otro usuario pa tene cuenta cu 
e inconveniencianan cu lo por surgi pa cual nos ta pidi nos disculpa. 



En conexion cu intento di atraco diamars ultimo 


Fundacion Dominicana Arubano 


Departamento di Impuesto 
no ta duna servido na Oficina 
di Gobierno na Santa Cruz 

NAnomber di Departamento di Impuesto, nos ta participa cu entrante 
awe y te cu proximo aviso Departamento di Impuesto no ta duna ser- 
vicio na Oficina di Gobierno na Santa Cruz. 

Esaki ta en conexion cu e intento di atraco cu a tuma lugar diamars 11 
di october v cu tin investieacionnan tumando luear. 

Departamento di Impuesto 



Kmar ta compaña stranhero pa Venezuela 


Juan Pablo Duarte: 

Miembronan ta invita pa 
charla tocante naturalisacion 

AWE, 13 di october, miembronan di Fundacion Dominicana 
Arubano Juan Pablo Duarte ta invita pa un charla tocante asuntonan 
huridico, en particular e tema di naturalisacion. 

E charla lo wordo presenta pa Alex Solognier. Ta spera tur miembro 
na localidad di e Fundacion pa 7:00pm. Alaves ta recorda tur miem- 
bro pa cambia nan carnet, cual ta rekeri pa trece un identificacion. 


Diabiema awor 14 di october 


Invitacion pa Rosario 
Bibo na Alto Vista 


DIA 29 di séptémber ultimo, Koninklijke Marechaussee a compaña 
un stranhero Venezolano kende no kier a bandoná Bonaire boluntari- 
amente, via Córsou pa Venezuela. 

E stranhero a permanecé 19 luna ilegal na Bonaire y 4 siman será como 
stranhero. 

E compañamento exitoso di e stranhero tabata resultado di un bon 
colaboracion entre Kmar, VP-KPCN, JICN y BIA. 



DIABIERNA awor, 14 di october, lo tin otro Rosario Bibo na kapel 
di Alto Vista. 

Lo cuminsa resa y canta pa 7:30pm. Tur hende ta keda cordialmente 
invita pa uni den oracion pa pidi Dios su proteccion pa tur cas di 
famia; pa mayornan por guia nan yiunan rib’e caminda di amor, p’e 
mamanan y tatanan soltero haya tur apoyo di otronan pa den nan 
tarea pa educa nan yiunan. 

Pa tur mucha, chikito y grandi gosa di e cariño y proteccion di nan 
mayornan. 

Aruba, mescos cu hopi otro pais, ta pasando den momentonan dificil 
unda materialismo ta domina cu consecuencia cu actonan crimininal 
ta afecta nos. 

Ban uni den oracion pa nos por logra paz y trankilidad den cada 
hogar y pa henter nos isla. 

E Rosario Bibo ta cuminsa pa 730pm na Alto Vista diabierna awor, 
14 di october. 

Parokia di Dakota ta informa cu: 

Novena na San Hudas Tadeo ta cuminsa diaranson 19 
di october na misa La Birgen Di Fatima na Dakota 


GRUPO San Hudas Tadeo Dakota ta invita tur devoto pa asisti sin 
falta na e novena na honor di San Hudas Tadeo - Santo y Abogado di 
Asuntonan di Desesperacion - cual lo cuminsa diaranson 19 di october 
pa 6:15pm y asina ta sigui tur dia. 

Cu excepcion di diadomingo 23 di october riba cual dia e novena lo 
cuminsa pa 5:15pm. 

E novena lo termina diahuebs 27 di october. Durante e novena lo resa 
oracionnan y Rosario di San Hudas Tadeo. 

Pues tur deboto na San Hudas Tadeo, y Pueblo di Aruba en general ta 
keda cordialmente invita pa asisti sin falta na e novena, ya cu Hesus mes 
ta bisa unda cu tin dos of mas reuni den Su nomber, ey E lo ta memey 
di nan y, nan intencionnan, oracionnan lo wordo seguramente scucha. 

Fiesta di San Hudas Tadeo lo wordo celebra diabierna 28 di october, cu 
un Santo Sacrificio di Misa solem pa 7’or di anochi. Prome cu e Santo 
Sacrificio lo resa un Rosario na honor di Mama Maria como cu ta luna 
di october. 


Kier a recorda e pueblo di Aruba cu Santonan ta wordo venera y no 
adora. 

Y aki nos desea di ta reitera for di Palabra di Dios fo di e carta di San 
Pablo na Timoteo: 1 Timoteo 2,1-2: “Mi ta gradici Dios, Kende mi ta 
sirbi cu un consenshi limpi, manera mi mayornan a siña mi, y mi ta 
corda riba bo cada momento, di dia y anochi, den mi oracionnan”. 
Comentario riba esaki ta cu “Si Dios mes ta contento ora nos ta resa un 
pa otro, e santonan, cu ta perfecto den amor, sigur mester resa pa nos”. 

Pero no lubida cu Señor Hesus ta esun central de nos bida y cu nos 
mester adora, glorifica y duna tur honor y gloria, ya cu E ta esun cu 
ta atende y scucha San Hudas Tadeo su intercesion pa cada un di nos 
ricibi loke nos ta pidi, pasobra e Palabra di Dios mes ta bisa: “Pidi lo 
bo haya, busca lo bo encontra, bati y porta lo habri pa boso”, basta cu 
e ta pa cada un di nos su santificacion. 

Novena di San Hudas Tadeo ya ta cumpli en total 54 aña na Parokia 
di Dakota, prome 35 aña bao direccion di defunto Tula Pablo y for di 
1997 e novena a sigui bao direccion di debotonan di San Hudas Tadeo. 


The Voice of Jesus cu invitacion pa oracion 

DEN bida nos ta contra cu hopi 
situacion, un par bon y e otronan cu 
no ta bon. 

Ta ora pa redescubri e balor di ora- 
cion y su forsa misterioso cu ta con- 
duci nos na Dios. 

Ta un bida so nos tin. Pa bo haci 
esaki bo mester prepara bo mes y bo 
ta logra esaki solamente cu oracion. 

Nos mester ta consciente cu nos 
mester busca Dios tur ora den bon y 
den malo. 

Haci oracion no ta solamente den 
ora di dificultad, sino pa tur ora den 
bo bida. 

Biba un bida plenamente den e amor 
di Dios. 

Pa e motibo aki, cu nos tur mester di 
oracion, e grupo The Voice of Jesus 
tin oracion diabierna awor 14 di oc- 
tober pa 8:00pm na Modanza 11-A. 

Esaki ta un bes pa luna so. 

Diasabra 15 di october pa 8:00pm tin 
oracion na Koyari 13-B. 

Despues di e oracion di diasabra, nos 
lo papia di topiconan hopi impor- 
tante pa nos bida, ora cu bo wordo 
p’esey pa e malo y kico tin di haci pa 
bo wordo libera y transforma. Bin 
sin falta! 





Let ua shase our blesaings with you 












AWEMainta Diahuebs,13 October 2016 



MARCHA NACIONAL 

PA NOS SIGURIDAD 


BAN 

UNI 

P’E 

CAUSA 

AKI 


No ta importa color politico, 

Awe nos ta marcha pa nos isla, pa nos sernan keri, 

pa esnan cu no t'ey mas, pa husticia y pa un futuro sigur. 


AWE NOS TA HUNTO PA NOS PAIS 


Join nos pa 4pm na Postkantoor, Oranjestad 
Ruta: Direccion Cocoliche 


DIAHUEBS • OCT13 • 4PM 

Manda bo E-mail na noticia@awemainta.com 


www.awemainta.coi 

www.facebook.com/awemainta 

































